زایینی: ٢٠-٠١-٢٠١٧ - هەتاوی: ١٣٩٥/١١/٠١ - ١١:٢٧ تاران قه‌باره‌ی فۆنت:\nنەدانی چەندین مانگ مووچە و حەقدەستی وەدواکەوتوو هەنووکە یەکێک لە سەرەکیترین کێشە و لەمپەڕەکانی بەردەم ژیانی مووچەخۆرانی ئێرانە؛ کرێکارانی شارەداریی "کۆزەران" سەر بە پارێزگای کرماشان، کرێکارانی ناوەندی پیشەیی کشت و سەنعەتی شاری مەهاباد، کرێکارانی پەیمانکاری شارەداریی دێزفوول، پەرەستارەکانی میناب، مووچەخۆرانی سندووقی خانەنشین کراوانی سەنعەتی پۆڵا و چەندین توێژی دیکە لە دوو حەوتووی ڕابردوودا بۆ ئێعتراز بە نەدانی مووچەکانیان کۆبوونەوەی ناڕەزایەتییان وەڕێخست.\nبڵاوبوونەوەی ئەم هەواڵانە لە کاتێکدان کە گەورە بەرپرسانی ڕێژیم بەردەوام حاشا لە بوونی کێشە و گرفتی ئابووریی دەکەن و تەنانەت بە چەشنێک لێدوان دەدەن وەک بڵێی باری دارایی و گوزەرانی خەڵک و دۆخی ئابووریی ئێران "زۆر باشە" و هەموو ئەو کێشانە کە خەڵک بە شەو و بە ڕۆژ لەگەڵی بەرەوڕوون هی وڵاتێکی دیکەیە و بەسەر خەڵکی ئێراندا داسەپێندراوە! تەنانەت لە بوودجەی پیشنیاریی دەوڵەتیش بۆ ساڵی داهاتوو، شێوازی باس کردن لە دۆخی ئێستا و هیواداربوون بۆ "باشتر کردنی دۆخەکە" زۆر زەق و بەرچاوە؛ خاڵێکی جێگەی سەرنج لەم گەڵاڵە پێشنیارییەی دەوڵەت کە لە سەرماوەزی ئەمساڵدا لەلایەن حەسەن ڕۆحانییەوە ڕەوانەی مەجلیس کرا، ئەوەیە کە پێداگرییەکی زۆر لەسەر "باج" کراوە. واتە بەپێچەوانەی بوودجەی ساڵانی ڕابردوو، بوودجەی ٩٦ زیاتر لەوەیکە بیر لە سەرچاوەیەکی جێگەی متمانەی داهات بکاتەوە، پشتی بە وەرگرتنی باج لە هاووڵاتیان و یەکە ئابوورییەکان بەستووە! بەڵام بەڕاستی بوودجەی ساڵی ٩٦ دەتوانێ ئێران لەو قەیرانە هەنووکەییە ڕزگار بکات؟\nئیسماعیل سەعیدی زادە کە بۆخۆی یەکێک لە فەرماندە پلەبەرزەکانی سپای پاسدارانە لەمبارەوە دەڵێ: بارودۆخی ئابووریی وڵات بەچەشنێکە کە زیاتر لە ٨٠%ی بوودجەی ساڵانەی وڵات تەنیا بۆ کاروباری تێچووە ڕۆژانەکان سەرف دەکرێت؛ ئەمەش لە کاتێکدایە کە دەوڵەت تەنانەت ناتوانێ قەرزە زۆر و زەوەندەکانی خۆی بە سندووقەکانی پاشەکەوت و خانەنشینی و سیستمی بانکی بداتەوە؛ بۆ وێنە تەنیا قەرزی دەوڵەت بۆ دەزگای دابین کردنی کۆمەڵایەتی زیاتر لە ١٢٠ هەزار میلیارد تمەنە!\nبە لەبەرچاوگرتنی ئەم کەتوارە کە لە زاری یەکێک لە فەرماندە دوگمەکانی ڕێژیمەوە دەدرکێ، دەتوانین بڵێین بە بوودجەی ٩٦ ناکرێ کۆتایی بە کێشەگەلێک وەکوو داتەپینی ئابووری و مایەپووچبوونی یەکە ئابوورییەکان بهێنرێت؛ کەواتە نەتەنیا دابین کردنی داهاتە ماڵیاتییەکان چەشنێک لە خەون و خەیاڵە، بەڵکوو زیادکردنی باج (وەک ئەوەی لە بودجەی ٩٦ دا پێشنیاری بۆ کراوە) دەتوانێ خەسارێکی کوشندە بێت بۆ بەژنی لاواز و نەخۆشی ئابووریی ئێران، ئەمەش بەوهۆیەوە کە هیچکام لە جەمسەرە ئابوورییەکانی ئیران (بازاڕ، بەرهەمهێنەران و کەرتی خزمەتگوزاری) ناتوانن ماڵیاتی (باج) پێشنیاریی لە گەڵاڵەی بودجە بۆ ساڵی داهاتوو ڕادەستی حکومەت بکەن.\nخاڵێکی دیکەی جێگەی سەرنج لەم باسەدا دەتوانێ تێچووە قورسەکانی دەوڵەت بێت کە بەتەواوەتی بەسەر شان و ملی بودجەی گشتییەوە پان بووەتەوە؛ بەپێی بەرنامەکانی گەشەپێدانی چوارەم و پێنجەم (ساڵەکانی ١٣٨٤ تاکوو ١٣٩٤) دەوڵەت ئەرکدار بوو کە هەموو ساڵێک ٢٠%ی ڕێژەی مووچەخۆر و کارمەندەکانی خۆی کەم بکاتەوە، تاکوو بەمشێوەیە بەرەبەرە تێچووەکانی دەوڵەت کەم بکەنەوە، بەڵام نەتەنیا لەم ماوە زەمەنییەدا ئامانجەکانی ئەم بەرنامە نەپێکران، بەڵکوو بەپێچەوانەوە ڕێژەی مووچەخۆران ٢قات زیادیان کرد! (ئێران خاوەنی زیاتر لە ٤٥٠ هەزار بەڕێوەبەری دەوڵەتییە لە حاڵێکدا کە ژاپۆن کە حەشیمەتەکەی ٥/١ قات زیاتر لە ئیرانە، تەنیا ٣٠٠ هەزار بەڕێوەبەری دەوڵەتیی هەیە)\nلە گەڵاڵەی پێشنیاریی ڕۆحانیدا، بوودجەی گشتیی وڵات بۆ ساڵی داهاتوو نیزیک بە ٣٢٠ هەزار میلیارد تمەن دیاری کراوە، کە بەم پێیە دەبێ یەک لەسەر سێی بوودجەی گشتیی ساڵی داهاتوو(نیزیک بە ١٠٠ هەزار میلیارد تمەن) بۆ دانی مووچەی کارمەندەکانی دەوڵەت (٤میلیۆن کەس) تەرخان بکرێت، کە ئەم ڕێژەیە بە بەراورد لەگەڵ بوودجەی ئاوەدان کردنەوەی وڵات (٦٠ هەزار میلیارد تمەن) گەلێک زۆرترە. تراژیک بوونی ئەم بارودۆخە کە بۆخۆی سەلمێنەری گەندەڵییەکی سیستماتیکی بەیاسایی کراوە و بە گەورەترین بەڵگە لەمەر خەیاڵیی بوونی بوودجەی پێشنیاریی ٩٦ دەزانرێت، ئەو کاتە زیاتر خۆی دەنوێنێ کە بزانین لانی زۆری مووچەی دیاریکراو بۆ بەڕێوەبەرانی دەوڵەتی ١٢ میلیۆن و ٥٠٠ هەزار تمەنە، کە ٢قات زیاتر لە ڕێژەی مووچەی بەڕێوەبەران لە "یاسای بەڕێوەبەریی خزمەتگوزارییەکانی وڵات" و ١٠ قات زیاتر لە مووچەی دیاریکراو بۆ کرێکارانە لە ساڵی داهاتوو.


لاریجانی : ئێران لە ڕووی کۆنترۆڵ کردنی کۆرۆنا لە زۆرێک لە وڵاتانی جیھان لەپێشترە - SAHAR KURDISH (Sorani)\nلاریجانی : ئێران لە ڕووی کۆنترۆڵ کردنی کۆرۆنا لە زۆرێک لە وڵاتانی جیھان لەپێشترە\nئادار 26, 2020 15:17 Asia/Tehran\nسەرۆکی مەجلیسی شورای ئیسلامیی ئێران ڕایگەیاند: کۆماری ئیسلامیی ئێران لە ڕووی کۆنترۆڵ کردنی کۆرۆنا لە زۆرێک لە وڵاتانی جیھان لەپێشترە.\n«عەلی لاریجانی» سەرۆکی مەجلیسی شورای ئیسلامیی ئێران ڕۆژی پێنج شەممە لە ڕێ و ڕەسمی دەستپێکی مەشقی سەرتاسەریی بەرەڤانیی بیۆلۆژیکیی سپای پاسدارانی شۆڕشی ئیسلامی لە تاران ، وێڕای ئاماژە کردن بەمەی کە ڕادەی تەشەنەسەندنی کۆرۆنا گەلێک بازدەرو خێرایە، وتیشی: ئەمریکاو وڵاتانی گرینگی ئەورووپا سەرباری ئەو ھەموو مسۆگەراتەو پیشەسازیی پێشکەوتەو گەشەی زانستییان، توشی گرفتێکی گەورە ھاتوون لە بەرنگار بوونەوەی ڤایرۆسی کۆرۆنا.\nلاریجانی وێڕای ئاماژە کردن بە ھەنگاوەکانی ئێران لە بەرنگار بوونەوەی ڤایرۆسی کۆرۆنا وتیشی: وەزارەتی تەندروستیی ئێران و دامەزراوەکانی دیکەی ھاوپەیوەند بە ھاوکاریی ھێزەچەکدارەکانی کۆماری ئیسلامی بۆ بەرنگار بوونەوەی کۆرۆنا تێکۆشەرانە ھاتوونەتە مەیدانەوەو لەم بوارەدا زۆر لە وڵاتانی دیکە لە پێشەوەن.\nهاوکات لەگەڵ هەوڵی پێشگرانەو دەرمانیی حکومەتی ئێران بە یارمەتیی هێزە چەکدارەکان، رەوتی دیاریکرانی زووتر لەوەخت، ناسکران و دۆزینەوەی کەسانێک کە پەیوەندییان بووە بە تووشبووانە، جیاکردنەوەی نەخۆشەکان(کەرەنتینە) و چارەسەریی کەسانی تووشبوو بەهاوکاریی هەموو چینەکانی جەماوەری ئێران، خێرا خەریکە ئەنجام دەگرێ.\nڤایرۆسی کۆرۆنا کە ناوە فەرمییەکەی کۆڤیدی ١٩ یە، لەکۆتایی ساڵی٢٠١٩دا لەشاری "ووهان"ی چین ناس کرا.\nئەم ڤایرۆسە ئێستاکە جگە لە چین زیاتر لە ١٩٥وڵاتی دیکەشی تێوەگلاندووە واتە نزیکەی لەسەدا ٩٠ حەشیمەتی جیھان توشی ھاتوون.بەپێی دوائامارەکان، تا ئێستا نزیک بە ٤٧٢ هەزار کەس لە جیهاندا تووشی ئەم ڤایرۆسە ھاتوون کە لەم ژمارەیە زیاتر لە ١١٤ هەزاریان چاکبوونەتەوەو لانیکەم ٢١ هەزار کەسیش گیانیان لەدەست داوە.\nوەزارەتی تەندروستی ئێران : زیاتر لە 27 هەزار کەس لە تووشبووانی ڤایروسی کورونا چاک بوونەتەوە\nوەزارەتی تەندوروستیی ئێران : زۆرتر لە بیست و چوار هەزار تووشبوو بە ڤایرووسی کرۆنا، چاک بوونەتەوە\nسنووری ئێران و تورکیا لە ماوەی ڕوژانی داهاتوودا ئاوەڵا دەکرێت\nچوونە دەری فەرمی هاوپەیمانی نێونەتەوەیی لە بنکەی ئەبوو غرێبی ئێراق\nشوێنی پیشانگای نێونەتەوەیی هەولێر بوو بە نەخوشخانەی سارایی تایبەت بە دەرمانی کورونا\nنێچیرڤان بارزانی: پابه‌ندبوونی هاووڵاتیان ئه‌نجامی باشی هه‌بووه\nژماری تووشبوان بە کۆرۆنا لە تورکیا لە سنووری ٣٠ کەس تێپەڕی


هەڵبژاردن لە ئێران بۆ فرێودانه\nپێنج شەممە, 25. 2. 2016\tعه‌بدولڕه‌حمان ره‌سووڵ\nلە ژێر سیستەم‌و یاساکانی کۆنەپەرستی دەوڵەتی ئیسلامی ئێراندا، هەڵبژادن جگەلە چەواشەکاری‌و فرێودان نەبێت هیچ مەخزاو مانایەکی تری نی یە، ئەم هەڵبژاردنەش هەر وەک هەڵبژاردنەکانی ڕابردوو تەنهابۆ دمەزەنکردنەوە‌و ئاراشتدانەوەی سەرکوت‌و مل هوڕێ یەکانی دەسەڵاتی پاسداران‌و ئیتڵاعات‌و بەرپرسانی دەوڵەتی ئیسلامی یە بەرامبەر بە خەڵکی کرێکار وچەوساوەو زەحمەتکێش، بەرامبەر بە ڕۆژنامەنووس وڕوناکبیر‌و ڕۆشنبیری ئازادیخواز‌و یەکسانیخوازە. دوو بارە‌و چەند بارەیە بۆ بە هێز کردنەوەی لەسێدارەدان وپر کردنی زیندانی یەکانە لە خەڵکی هەژار وبێ تاوان‌و خەڵکی شۆڕشگێر‌و ئازادیخوازی ئێران‌و خەڵکی کورد زمانە. ئەم هەڵبژاردنە یەکەم هەڵبژاردن نی یە بەڵکو بە درێژایی دەسەڵاتدارێتی ئەو ڕژێمە کۆنەپەرست‌و دواکەوتوە چەندین هەڵبژاردن ئەنجامدراوە، لەماوەی ۳۷ساڵی ئەو نیزامەدا ۹نۆ هەژاردن ئەنجامدراوە، خەڵک چووە بۆ سەر سەندوقەکانی دەنگدان پاش چەند ڕۆژێک دەرکەوتووە کەتەنیا شانۆیەک بووە سیستەمی ئیسلامی بەگەڕی خستووە، ڕۆژ بە ڕۆژ ماف‌و ئازادی یەکانی خەڵک لە پاشەکشەدایە، بۆیە ناکرێت هیچ ئومێدێک‌و ئاماجێک بەم هەڵبژاردنە هەبێت. هەڵبژاردن لە ئێران بۆ چەواشەکاری‌و هەڵخەڵەتاندن بووە دەنا بۆ نۆێگەری وتازەگەری‌و کرانەوەی دەرکەوتنەکانی دیموکراسی‌و شارەستانی نەبووە لایەن ڕژێمەوە هیچی تر نەبوە جگە لە فرێودانی ووڵاتانی دەرەوە‌و بەشێک لە خەڵکی ناو خۆی ئێران. خەڵکی ئێران بەگشتی دەزانێ کە شێوازی هەڵبژاردن لە ئێران زۆر دواکەوتوانەیە، دیاریکردنی کاندیدەکان وێڕایی ئەوەی نادیموکراتیانەیە لە هەمان کاتدا ئەوە خەڵک نییە کاندیدەکان هەڵدەژێرێت بەڵکو ئەوە دەزگاکانی ئەمنێت‌و ئیتڵاعاتە کە کاندیدەکان بۆ خەڵک هەڵدەبژێرن.\nبەگشتی هەڵبژاردن لە ئێران وەک گۆڕانی بنەڕەتی لە جۆری سیستەم‌و دەزگای بەڕێوەبەری‌و یاسادانان ڕەچاوناکرێت. هیچ کاندیدێک ناتوانێت لە بەرنامەی هەڵبژاردنی دا کار بۆ نەهێشتنی یاسایی لە سێدار بکات، یاخود کار بۆ پەرەدان‌و گەشەی ئازادی ڕادەربڕین‌و دیموکراسی بکات، یان کار بۆ چەسپاندنی یەکسانی‌و مافەکانی ژنان‌و لاوان‌و گەنجان بکات. کەواتە ئەگەر ڕێگا نەدرێت بە ئینسانێکی ئازادیخواز‌و یەکسانیخواز، یان کورد زمانێک، عەرەب زمانێک، تورکێک زمانێک،. .. هتید نەتوانن باس لە کێشە‌و ڕێگا چارەسەرەکانی کێشەی نەتەوە جیاوازەکان بکەن، لە کاتی هەڵبژاردندا ئازادانە بانگەشە بۆ پڕۆژە‌و بەرنامەی ئایندەی خۆی بکات، یاخود ڕێگانەدرێت ڕێکخراو‌و حیزبێکی سیاسی کە جیاوازبێت لە فکر‌و ئەقڵێتی دەوڵەتی ئیسلامی بەشداری هەڵبژاردن بکات ئەی چۆن ئەو هەڵبژاردنە ئایندەی باشتر بۆ خەڵکی ئێران بەگشتی‌و خەڵکی کوردستان بەتایبەتی بەدیدێنێت. لە هەلومەرجی ئێستادا ڕۆژ هەڵاتی ناوەڕاست بە قۆناغێکدا گوزەردەکات کە ڕووبەروی قەیرانی بە هێزی سیاسی‌و ئابووری‌و ئاسایشی‌و کۆمەڵایەتی بۆتەوە. لە لایەکی ترەوە ڕووبەروبونەوە بەرامبەر تیرۆرستانی داعش‌و ئیسلامی یە تووندڕەوەکان لەلایەن دەوڵەتانی جیهان بەگشتی‌و دەوڵەتانی ئەوروپایی بەتایبەتی، کە پێویست دەکات دەوڵەتانی ئەوروپا بە جۆرێک باشتر هەنگاو بۆ چارەسەری کێشەکان بنێن. لەبەرئەوەی دەوڵەتانی ئەوروپا بە هۆی گەشەی تیرۆرستانی ئیسلامی‌و شەڕ‌و ئاوارەیی خەڵکی ووڵاتانی سووریا‌و عێراق‌و. .. و.. .. هیتد کە کۆچیان کردووە‌و لە کاتی هەبونی شەڕەکان خەڵک کۆچ دەکەن بۆ ووڵاتانی ئەو روپا. لە کاتێکدا ئەوانیش تووشی کێشە‌و گرفتی زۆر دەبنەوە بۆیە لە ئایندەدا لە پێناو بەرژەندی خۆیاندا بە جیاوازتر لە ڕابردوو قەیرانە سیاسی‌و ئەمنێ یەکان‌و ئابووری یەکان تەدەخول بۆ چارەسەرەکان بکەن، هەر بۆیە بەرپرسانی دەوڵەتی کۆنەپەرستی ئیسلامی ئێران نمایشی هەڵبژاردن ئەنجام دەدا تا بە قەولی کۆنەخوازی خۆیان نیشانی دەوڵەتانی ئەوروپا بدات بڵێت دەوڵەتەکەی ئێران باوەڕی بە ئازادی هەیە، خەڵکی ئێران ئازادانە نوێنەری خۆیان هەڵبژاردووە، خەڵکی ئێران هیچ کێشەیەکی سیاسی‌و ئابووی‌و. .. .. . هیتد نی یە. بەڵام لە ڕاستی دا خەڵکی ئێران پێویست دەکات لە قۆناغی ئێستا بڕیاری دروست بدات بەوەی کە بایی کۆتی ئەم هەڵبژاردنە بکات، ئه مەش لە پێناوی ئایندەیەکی باشتر‌و ئازاد. پێویستە چیتر فرێونەخۆن‌و هەڵنەخەڵەتێن بە بەڵێن وسیناریۆکانی ئەو ڕژێمە. باشتر لە ڕابردوو ششێلگیرانە بۆ ڕوخانی ئەو ڕژێمە ئیسلامی یە هەنگاوەکانی خۆیان ڕێکخراو بکەن، هەموو هەوڵێک بدەن بۆ هاوکاری‌و پشتیوانی زیاتر بۆ حیزب‌و ڕێکخراوە ئازادیخواز‌و دیموکراتخوازەکانی ئۆپۆزیسیۆنی ئێرانی هەموولایەک بەیەکەوە بە هاوبەشی کار بکەن بۆ ڕوخانی ئەم ڕژێمە‌و دامەزراندنی کۆمەڵگایەکی ئازاد‌و باشتر.


ئایا ناوچه‌که به‌ره‌و پیلانگێڕییه‌کی دیکه‌ی ئه‌مریکا ده‌ڕوات؟ - جام کوردی\nدوناڵد تره‌مپ سه‌رۆک کۆماری ئه‌مریکا که سه‌رکردایه‌تی گرووپێکی توندڕۆ و شه‌ڕه‌نگێز ده‌کات، دۆخی ناوچه‌ی ڕۆژهه‌ڵاتی ناوه‌ڕاست به‌ره‌و ئاڵۆزی زیاتر ده‌بات، ئه‌م دۆخه هاوشێوه‌ی کاتی هێرشه‌که‌ی ڕژێمی زایۆنیستییه بۆ لۆبنان له ساڵی 2006.\nکاندولیزا ڕایس وه‌زیری ده‌ره‌وه‌ی ئه‌و کاته‌ی ئه‌مریکا له ساڵی 2006 به‌ستێنی هێرشه‌که‌ی ڕژێمی داگیرکاری زایۆنیستیی به ئامانجی ئه‌وه‌ی که ڕۆژهه‌ڵاتی ناوه‌ڕاستی نوێی ناو ده‌برد، دابین کرد. ئه‌مڕۆش ئه‌مریکا به هه‌مان شێوه دۆخه‌که به‌ره‌و ئاڵۆزبوون ده‌بات، ئامانجه‌که‌شی ڕوونه، ڕاگه‌یاندنی گرێبه‌ستی سه‌ده‌ی تره‌مپ و هه‌مان ڕۆژهه‌ڵاتی ناوه‌ڕاستی نوێ که له کۆشکی سپییه‌وه زۆر ده‌مێکه خه‌وی پێوه ده‌بینن.\nئه‌مریکا و ڕژێمی زایۆنیستی 13 ساڵ به‌ر له ئێستا و له پێناو گه‌یشتن به ئامانجی ڕۆژهه‌ڵاتی ناوه‌ڕاستی نوێ شکستیان هێنا. پرسیار ئه‌وه‌یه که چ گۆڕانکارییه‌ک ڕووی داوه که ئه‌وان دیسانه‌وه به‌م ئامانجه و نه‌خشه‌ی نوێ هاتوونه‌ته‌وه؟ بۆ ئه‌وان سه‌ره‌ڕای شکسته‌که‌ی ساڵی 2006 له خۆڕاگری لۆبنان و هه‌روه‌ها شکسته‌که‌ی سوریا له به‌ره‌ی خۆڕاگری به سه‌رکردایه‌تی ئێران، گه‌ڕاونه‌ته‌وه.\nئه‌مریکا و زایۆنیزم و حکومه‌ته گوێڕایه‌ڵه‌کانیان له ناوچه‌که شه‌ڕێکی دژواریان له سوریا ده‌ستپێکرد. ته‌نیا داواکاری ئه‌وان ئه‌وه بووه که سوریا تێچووی شه‌ڕه‌که‌ی 2006 بدات. له به‌ر ئه‌وه‌ی که شه‌ڕی 33 ڕۆژه ئه‌مریکا و زایۆنسیته‌کانی به لاوازی پیشاندا. به‌شار ئه‌سه‌د که له‌و کاته‌دا سه‌رکرده‌ی وڵاتانی عه‌ره‌بیی به خیانه‌ت تۆماتبار کردبوو، له‌م پیلانه‌ی ئه‌مریکا ده‌بوایه سزا بدرێت، وڵاته‌که‌ی بڕووخێت تا عه‌ره‌به‌کان بتوانن تۆڵه له ناوبراو و گه‌لی خۆڕاگری بکه‌نه‌وه.\nحکومه‌ته‌که‌ی دوناڵد تره‌مپ به هه‌موو شێوازێک سزای ئابوریی به سه‌ر ئێراندا سه‌پاندووه، له به‌ر ئه‌وه‌ی که ئێران ته‌نیا پاڵپشتی حیزبووڵا، خۆڕاگری فه‌ڵه‌ستین و به‌ره‌ی خۆڕاگری و ته‌نانه‌ت سوریا و عێراقه. ئه‌گه‌ر ئێران نه‌ده‌بوو داعش سوریا و عێراقی به ته‌واوی کۆنتڕۆڵ ده‌کرد و ئه‌مڕۆ ئه‌بوبه‌کر به‌غدادی لانیکه‌م له به‌شێکی زۆری ئه‌م وڵاتانه وه‌ک نوێنه‌ری ئه‌مریکا و هاوپه‌یمانه‌کانی له ناوچه‌که حوکمی ده‌کرد.\nپرسی گه‌مارۆ ئابورییه‌کانی ئێران نوێ نییه و به درێژایی چوار ده‌یه‌ی ڕابردوو گه‌ل و حکومه‌تی ئه‌م وڵاته ڕووبه‌ڕووی ده‌یان پیلانگێڕی ئه‌مریکا بوونه‌ته‌وه، ئه‌وان هیچ کات له به‌رامبه‌ر گوشاره‌کاندا خۆیان به ده‌سته‌وه نه‌داوه، ئه‌مه‌ش وایکردووه که تره‌مپ په‌نا بۆ جۆن بۆڵتۆن و مایک پۆمپیۆی توندڕۆ وه‌ک دوو هاوبه‌شی دژ به ئیسلام و هه‌روه‌ها هه‌ڕه‌شه‌ی سه‌ربازی ببات.\nبۆڵتۆن ناردنی که‌شتی سه‌ربازی فڕۆکه‌هه‌ڵگری بۆ ناوچه‌که ڕاگه‌یاند و پۆمپیۆ که به‌رامبه‌ر به بوونی هێزه سه‌ربازییه‌کانی ئه‌مریکا له عێراق و وڵاتانی که‌نداوی فارس هه‌ست به نیگه‌رانی ده‌کات، سه‌ردانی چه‌ندین وڵاتی کرد تا هه‌مووان له په‌یوه‌ندییه بازرگانییه‌کان له گه‌ڵ ئێران بترسێنێت. به دڵنیاییه‌وه هیچ یه‌ک له‌م ڕێکارانه کاریگه‌ریی نابێت، له به‌ر ئه‌وه‌ی که له ئه‌گه‌ری هه‌ر شه‌ڕێک سه‌رجه‌م بنکه و باره‌گاکانی ئه‌مریکا له ناوچه‌که ده‌بنه ئامانجێکی ئه‌و شه‌ڕه. ئایا تره‌مپ که چاوی له خولی دووه‌می سه‌رۆکایه‌تی ئه‌مریکایه، ئاماده‌یی ئه‌وه‌ی هه‌یه که ئه‌م پیلانگێڕییه ده‌ست پێ بکات که تێیدا به هه‌زاران سه‌رباز و به ملیاره‌ها دۆلاری ئه‌م وڵاته له ماوه‌ی چه‌ندین کاتژمێردا له ناو ده‌برێت؟\nهه‌ر بۆیه ئه‌وه‌ی که ڕوو ده‌دات ته‌نیا به‌ستێنی ڕاگه‌یاندنی گرێبه‌ستی سه‌ده‌ی تره‌مپه له به‌رژه‌وه‌ندی ڕژێمی زایۆنیستی و بنیامین نتانیاهۆ. تره‌مپ پێی وایه که نتانیاهۆ له سه‌رکه‌وتنی له خولی دووه‌می سه‌رۆکایه‌تی ئه‌مریکا ده‌توانێت یارمه‌تیده‌ری بێت.\nسه‌ره‌ڕای هێزی سه‌ربازی و ئابوری ئه‌مریکا له جیهان، به‌ڵام ئه‌وه‌ی له بیر کردووه که گه‌لانی موسڵمان هیچ کات ده‌رفه‌تی ئه‌وه ناده‌ن زیان به پێگه و که‌رامه‌تیان بگات. گه‌لانی موسڵمان ده‌توانن به ئیراده‌ی خۆیان سه‌رجه‌م هاوکێشه‌کان بگۆڕن و له‌وه‌ش دڵنیاین که گه‌لی ئێرانی ئیسلامی ئه‌م ڕاستییه جارێکی دیکه دووپات ده‌کاته‌وه. وه‌ک چۆن که له ڕووبه‌رێکی که‌می وه‌ک که‌رتی غه‌ززه ئه‌وه‌مان بینی. هه‌ر بۆیه پێویسته تره‌مپ وانه وه‌ربگرێت.


ساڵیادی جینۆسایدی بارزانیەکان لە کۆتاییەکانی مانگی تەموز و ئابی ساڵی ١٩٨٣\nلە زمانی بەڵَگەنامەکانەوە بەشی (٤)..\n۷/۳۱ کۆتایی مانگی تەموز و سەرەتای مانگی ئاب ساڵیادی جێنۆساید کردنی بارزانییەکانە ھەر بۆیە بریارمدا لەسەر جینۆسایدی بارزانییەکان چەند بەڵگەیەک بخەمە ڕو کە پێشتریش لەساڵی ۲٠٠٦ لە ھەفتەنامەی میدیا بڵاوم کردوتەوە .\nبەڵگەنامەکە نووسراوێکی ڕەسمی بەڕێوەبەری ئەمنی عامەیە بە ژمارە ٨٤ لە ڕێکەوتی ٢٩/٣/١٩٨٩ کە ناردوویەتی بۆ سکرتێری سەرۆکایەتی کۆمار ئەم بەڵگەنامەیە لە چوار لاپەرە پێک ھاتووە.\nھەر وەک لەبەڵگەنامەی ژمارەی پێشووش دا ئاماژەم پێ کرد، پاش دەستگیر کردنی ێابر مستەفا محمدعبدالسلام بارزانی و (٢٢) کەس لە ھەڤاڵانی لە ٢٦\_٧\_١٩٨٣ وەک زنجیرە پەلامارێک لە کۆتاییەکانی تەمووز و سەرەتای ئابی ساڵی ١٩٨٣ دا ھێزێکی گەورەو بەشێوەیەکی زۆر نھێنی پێکھێنراو کە پێک ھاتبوون لە ھێزەکانی فەرمانگەی ئەمنی ھەولێر و بنکەی فەرمانگەی ئەمنی حوکمی زاتی و فەوجەکانی تەواری و ھێزەکانی حەرەس جمھوریی بە شێوەیەکی زۆر نھێنی ھەستان گەمارۆ دانی ئەو کۆمەڵگا زۆرەملیانەی کە بارزانییەکان تییدا نیشتەجێ بوون و دەستگیرکردنیان بە دوو قۆۆناغ:\nقۆناغی یەکەم: ٣١\_٧\_١٩٨٣کۆ کردنەوەی بارزانییەکانی دانیشتووی قۆشتەپە لە دوو کۆمەڵگای زۆرملی قدس و قادسیە کە لە دەوروبەری پارێزگای ھەولێردابوو.\nقۆناغی دووەم:١٠\_٨\_١٩٨٣ کۆ کردنەوەی بارزانییەکانی دانیشتووی کۆمەڵگای حەریر کە سەر بە قەزای شەقڵاوەیەوکۆمەڵگای دیانا سەر بە ناوچەی ڕەواندز و کۆمەڵگای بحرکە سەر بە پارێزگای ھەولێر و لادێکانی مێرگەسوور سەر بە ناوچەی زێبار.\nئەوەی زیاتر ئەم ڕاستییانە دەسەلمێنێت لە نووسراوێکی ڕەسمی بەڕێوەبەری ئەمنی عامەیە بە ژمارە ٨٤ لە ڕێکەوتی ٢٩/٣/١٩٨٩ کە ناردوویەتی بۆ سکرتێری سەرۆکایەتی کۆمار و تیایدا تەئکید لەوە دەکاتەوە کە لە بەیانی ڕۆژی ١\_٨\_١٩٨٣ دا لەگەڵ لەسەر داوای بەڕێوەبەری ئەمنی گشتی(د.فازل براک) ھێزێکی سەربازی سەر بە حەرەس جمھوریدا کۆمەڵگەکانی "قدس، قادسیە لە قوشتەپە" کە بۆ خێزانە بارزانییەکان دروست کرابوو گەمارۆ دراوە و دەست گیراوە بەسەر ھەموو ئەو پیاوە بارزانییانەی تەمەنییان لە ١٥ پازدە ساڵ بەرەو ژوور بووە و بە سەیارەی گەورەوە گواستراونەتەوە بۆ بەغداد.\nلە نووسراوەکەدا ھاتووە لە کۆمەڵگەی حەریر ٤٠٣ کەس لە عەشیرەتی بارزانییەکان کە بارزانی و شیروانی و مزوریین لەبەر ئەوەی پەیوەندییان بە ھێزەکانی پێشمەرگەوە ھەبووە و تاوانییان بۆ ڕێکخراوە و حوکمی ئیعدامیان لەسەر جێبەجێ کراوە، بە ھەمان شیوەش لە کۆمەڵگاکانی دیانا و بحرکە ولادێکانی مێرگەسوور بارزانییەکان دەستبەسەر کراون و ر و انەی بەندیخانەی ڕبو غریب کراوەن و تەسلیم بەھێزێک کراون کە لە کارمەندانی بەڕێوەبەرایەتی ئەمنی عامە و بەڕێوەبەرایەتی ئەمنی بەغداد پێکھێنرابوون و لەسەر فەرمانی بەڕێوەبەری ئەمنی عامە ١٦ تاوانی جیاجیا بۆ ٦٦٧ کەسیان ڕێکخراوە و ڕەوانەی دادگای شۆرش کراوەن لەوێ حوکمی ئیعدامیان بەسەردا سەپێندراوە و ئەوانەی تر کە ٢٢٢٥ کەس دەبن نەتوانراوە تاوانیان بخرێتە پاڵ ، پاش دەستبەسەردا گرتنییان و گواستنەوەیان لە سەرەتای مانگی ئابدا ڕەوانەی ناوچەی (بوێەیە)ی سەر بە پارێزگای موسەنا کراون و لە نووسراوەکەدا ھاتووە کە حوکمی گەلیان لەسەر جێبەجێ کراوە واتە ئیعدام کراون، لەھەمان نووسراودا ئاماژە کراوە لەدوای ئیعدامکردنیشیان بەڵگەنامەی وفات بە خێزانەکانییان نەدرێت.\nدواتر سکرتاریەتی سەرۆک کۆمار بە نووسراوی ٢٦٥١/ک لە ٢٤/٨/١٩٨٧ دا فەرمانی دەرکردووە بۆ ھەموو ئەو دام و دەزگا و بەرپرسانەی تایبەتن بە کێشەی کورد لەوانەیە لە لایەنێکی سێھەھەمەوە پەیوەندییان پێوە بکرێت و سەبارەت بە چارەنووسی بارزانییەکان و پرسیارییان لێ بکرێت، بۆیە وا پێویست ئەکات کە وەڵام دانەوەی ھەر پرسیارێک سەبارەت بەم بابەتە ئەم وەڵامە بێت کە: "تەنھا سەرۆکایەتی دەوڵەت لەم کێشەیە ئاگادارە چونکە کێشەکە کێشەیەکی سیاسیە و زۆر گەورەترە لە کێشەی ئەم خێزانانە".\nئەوەی شایانی باسە لەم نووسراوانەدا ئەوەیە کە ھەموو ئەو بارزانیانەی کە دەستگیرکران کۆمەلێک تۆمەتی جیاجیایان بۆ ھەڵبەسترا تاکو بتوانن حوکمی لە سێدارەدانیان بۆ دەر بکەن چونکە ئەوەی لای ئەوان مەبەستی سەرەکی بووە لەناو بردنی بارزانییەکان بووە.\nلەدوای دەستگیر و بێسەروشوێنکردنی کور و پیاوانی بارزانی پرۆسەی گەمارۆدانی کەسوکاریان کە ئافرەت و منداڵ بوون لە ئۆردوگا زۆرەملییەکان دەستی پئ کرد..\nدواتر ھەموو ئەو بەڵگەنامانە و زۆری تریشم بە دادگای باڵای تاوانەکانی عێراق لە کەیسی جینۆساید کردنی بارزانییەکان دا سودی لئ وەرگیرا .\nرۆحیان شاد و ئاسودە\nنووسەر و لێکۆلەری بواری جینۆسایدی گەلی کوردستان\nژمارەی بینین: 910 بەروار: 30/07/2018


FSCH's Dean - Faculty of Science and Health\nThe Faculty is committed to provide high quality and exemplary education to prepare their graduates to be leaders and innovators in the fields of healthcare, industry and education. The instructional departments in of the faculty give the chances to increase knowledge on various fields of sciences by interacting with first-rate scientists with using modern equipments in well-designed laboratories. Graduates from the Faculty after completing their programs will be ready for job markets and various professional post-graduated programs.\nDr. Taha Jalal Omar\nفاکەڵتی زانست و تەندروستی ناوەندێکی زانستی ئاست بەرز و ژینگەیەکی گونجاوی ڕەخساندووە بۆ پرۆسەی خوێندن، جگە لە کاری توێژینەوەی زانستی لەم ناوەندەدا سەرجەم پێداویستیەکانی خوێندن و فێرکردن لە بوارەکانی زانستی بنەڕەتی و کرداری ئامادەکراوە. مێژووی دامەزراندنی فاکەڵتی زانست و تەندروستی دەگەڕێتەوە بۆ ساڵی ٢٠٠٣ کە لەسەرەتا بە ناوی کۆلێژی زانست کراوەتەوە. لە دوایی دا بۆتە فاکەڵتی زانست وتەندروستی کە دوو سکوڵی زانستی لە خۆ دەگرێت، سکوڵی زاست لە چوار بەشی زانستی پێكهاتووە وبریتین لە بەشەکانی کیمیا و فیزیا و بایۆلۆجی و ماتماتیک، وسکوڵی تەندروستی کە هەردوو بەشی کلینیکەڵ سایکۆلۆجی و مێدیکەڵ مایکرۆبایۆلۆجی لە خۆ دەگرێت.\nدەستەی بەڕێوەبردن و ئەکادیمی فاکەڵتی زانست و تەندروستی بەرپرسیارین لە ڕەخساندنی ژێنگەیەکی زانستی و دابین کردنی هەموو پێداویستیەکانی پرۆسەی خوێندن بە ئاستێکی بەرز بۆ خوێنکارەکانی بە مەبەستی پێگەیاندنی زانیاری بەسوود پێیان بە جۆرێک کە لە پاشەڕۆژدا ئامادەبن بۆ دامەزراندن لە کەرتی گشتی یان تایبەتی کە تیایدا ببنە کارمەندی ئاست بەرز بۆ بازاری کار و هەروەها داهێنەر بن لە بوارە جیاجیاکان وەک بواری تەندروستی، پەروەردە، فێرکرن، بەرهەم هێنان ....هتد.\nبەرنامەی بەشە زانستیەکانی فاکەڵتیەکەمان هەلێکی گونجاو دەداتە خوێندکاران بۆ فراوانکردنی بواری زانیارییەکانیان بە هۆی بەکارهێنانی سەرجەم ئامڕازەکانی خوێندن و بەکارهێنانی ئامێری پێشکەوتوو و هەستیار لە تاقیگەکانی خوێندن. دەرچووانی ئەو بەشانە پاش تەواوکردنی بەرنامەکانی خوێندن دەبنە هەڵگری بڕوانامەی بکالۆریۆس لە زانست وە ئامادە دەبن بۆ دەستبەکاربوون لە نێو بازاڕی کار و دەتوانن پەرەبسێنن بە ئاستی زانستییان بە تەواوکردنی خوێندنی باڵا و بەدەست هێنانی پلەی زانستی بەرزتر لەو تایبەتمەندییانەی کە خۆیان مەبەستیانە.


دادگای ئامەد بە 22 ساڵ زیندانیکردن لەیلا گوڤەن سزادەدات\nدادگای تێهەڵچوونەوەی ئامەد سزای 22 ساڵ زیندانیکردنی لەیلا گوڤەن سیاسەتمەداری باکووری کوردستانی پەسندکرد.\nئەمڕۆ هەینی 11ی حوزەیرانی 2021 دادگای تێهەڵچوونەوەی ئامەد تانەی پارێزەرەکانی لەیلا گوڤەن پەرلەمانتاری پێشووی پارتی دیموکراتی گەلان و هاوسەرۆکی کۆنگرەی جڤاکی دیموکراتیک-کەجەدەیان رەتکردەوە و سزای 22 ساڵ و 3 مانگ زیندانیکردنی ئەو سیاسەتمەدارە کوردەیان پەسندکرد.\nدادگا بە پاساوی ئەگەری هەڵاتنی لە تورکیا، بڕیاری دا بە هێشتنەوەی لەیلا گوڤەن لە زیندان. لە رووی یاساییەوە دەرگا واڵایە بۆ تانەگرتن لە بڕیارەکەی دادگا.\nنۆیەمین دادگای سزا قورسەکانی ئامەد رۆژی 21ی کانوونی یەکەمی 2020 بە تۆمەتی ئەندامبوون و پڕوپاگەندەکردن بۆ پەکەکە سزای 22 ساڵ و 3 مانگ بەندکردنی بۆ لەیلا گوڤەن، هاوسەرۆکی-کەجەدە دەکرد. گوڤەن هەمان رۆژ درەنگانی شەو دەستبەسەرکرا و خرایە زیندانەوە.\nلەیلا گوڤەن پێشتریش لە 31ی کانوونی دووەمی 2018 خرابووە زیندانەوە. لە دوایین هەڵبژاردنە گشتییەکانی تورکیا کە لە 24ی حوزەیرانی 2018 بەڕێوەچوو، لەسەر لیستی هەدەپە لە بازنەی جۆلەمێڕگ هەڵبژێردرا و بووە پەرلەمانتار، بەڵام ئازادنەکرا و لە گرتووخانە مایەوە.\nگوڤەن لە گرتووخانە بۆ لابردنی گۆشەگیری سەر عەبدوڵڵا ئۆجەلان، رێبەری زیندانیکراوی پەکەکە، مانگرتنی لە خواردن راگەیاند، لە 79یەمین رۆژی مانگرتنەکەیدا ئازادکرا و لە 200ەمین رۆژی مانگرتنەکەشیدا لەسەر داوای ئۆجەلان بەوەی مانگرتنەکە گەیشتووەتە ئامانج کۆتایی بە مانگرتن هێنا.\nدوای تێپەڕبوونی نزیکەی یەک ساڵ بەسەر هەڵبژاردندا، لەیلا گوڤەن لە رۆژی چوارشەممە 10ی تەمموزی 2019دا لە دانیشتنی پەرلەماندا سوێندی یاسایی خوارد و وەک پەرلەمانتار دەستبەکاربوو.\nرۆژی 4ی حوزەیرانی 2020 لە پەرلەمانی تورکیا بە تۆمەتی ئەندامێتی و بانگەشەکردن بۆ پەکەکە پارێزبەندی لەسەر لەیلا گوڤەن لادرا،. یەک رۆژ دوای لادانی پارێزبەندییەکەی، لەیلا گوڤەن دەستگیرکرا و خرایە زیندانی جۆری D لە ئامەد. دوای یەک هەفتە مانەوەی لە زیندان ئازادکرا.\nلەیلا گوڤەن کە لە 22ی کانوونی یەکەمی 2020 ـەوە خراوەتە زیندانەوە و ئێستا لە زیندانی ژنان لە پارێزگای خارپێتی باکووری کوردستانە.


ئه‌مه‌ریكا به وێنه ساتی هێرشكردنه سه‌ر كه‌شتییه‌كانی كه‌نداو بڵاو ده‌كاته‌وه\n:: AM:08:12:18/06/2019 \nسوپای ئه‌مه‌ریكا چه‌ندان وێنه‌ی هێزه‌كانی سوپای پاسدارانی كۆماری ئیسلامی ئێرانیان بڵاوكرده‌وه، كه خه‌ریكی چاندنی ته‌قه‌مه‌نین به لاته‌نیشی ئه‌و كه‌شتیانه‌ی كه له 13ی حوزه‌یران/یۆنیۆ له ده‌ریای عومان هێرشیان كرایه سه‌ر و ته‌قێنرانه‌وه.\nفه‌رمانده‌یی ناوه‌ندی هێزه‌كانی ئه‌مه‌ریكا له ڕاگه‌یه‌نراوێكدا ئاشكرای كرد، ئه‌و وێنانه به‌ڵگه‌ی یه‌كلاكه‌ره‌وه‌ن و سه‌لمێنه‌ری ئه‌وه‌ن كه ئێران و هێزه‌كانی تۆمه‌تبارن به هێڕشكردنه سه‌ر دوو كه‌شتییه‌كه‌ی ده‌ریای عومان، به ده‌نگ و ڤیدیۆ و زانیاری زیاتریش له‌به‌رده‌ستی ئه‌وان هه‌یه و هیچ گومانێك نه‌ماوه‌ته‌وه، له‌وه‌ی تاران ئه‌نجامده‌ری ئه‌و هێرشانه‌یه.\nله یه‌كێك له وێنه‌كان ده‌ده‌كه‌وێ، كه 11 كه‌س له نێو به‌له‌مێكی سه‌ربازی كه چه‌كێكیشی به‌سه‌ره‌وه‌یه وه‌ستاون و دواتر وێنه‌كانی تر ئاماژه‌ی ئه‌وه ده‌رده‌خه‌ن كه به‌له‌مه‌كه هاوته‌ریبی كه‌شتییه زه‌به‌لاحه‌كان ده‌بێ و بۆمبی موگناتیسی به لاته‌نیشی كه‌شتییه‌كه ده‌به‌ستنه‌وه و پاشان ده‌گه‌ڕێنه‌وه و ناوچه‌كه جێ ده‌هێڵن.\nئه‌و وێنه و ڤیدیۆیانه به ته‌واوی له‌نده‌نیشی هێناوه‌ته سه‌ر ئه‌و باوه‌ڕه‌ی كه هێزه‌كانی پاسداران به‌رپرسن له هێرشكردنه سه‌ر دوو كه‌شتییه نه‌وتهه‌ڵگره‌كه‌ی ده‌ریای عومان، بۆیه وه‌زیری ده‌ره‌وه‌ی به‌ریتانیا جێرمی هنت پێشتر دووپاتی كرده‌وه، كه به‌شێوه‌یه‌كی نیمچه دڵنیا له‌و بڕوایه‌دان كه ئێران ئه‌نجامده‌ری هێڕشه‌كانه.


بایگانی‌ها ئەدەبیات - صفحه 4 از 15 - هساره\nماڵپەڕی هسارە / ئەدەبیات (لاپەڕەی 4)\nشێعر تازەێگ لە سەیید یوونس هاشمی\nپووشپەڕ ۵, ۱۳۹۶\tشێعرنوو ۰\nکورد تڵاسه ژەنگ نیەێد ساتێ یە جوور رەنگ نیەێد پڕ باوشێ عشقە سازێ ناکوک دەنگ نیەێد چۊ زاگروس،سینە پیەن مرزدارە ئەڕا وەتەن زەخمەیل لەش و گیانێ وەێ باوەتە ئەشهەدەن وە باکوورا تا باشوور جەنگێ وە گەرد ئاشوور کەمێ بنووڕە تاریخ نێیا وژەێگ وە سنوور م تونم و تو …\n” راز ” هەڵبەست تازەێگ لە ئایه‌ت نامداری\nجۆزەردان ۲۴, ۱۳۹۶\tشێعرنوو ۰\nم له ناو تمام خه‌وه‌یلم چرچگیامه‌سه‌و هایده جییێ له‌ێ تیه‌ریكییه م زانم له پشت ئێ ده‌روه‌چه و پسا گووش ده‌یده نه‌خه‌فتنم گووش ده‌یده باوشم ک پسا ته‌نیایی خوه‌م جه‌ڕەو ده‌ێگ هه‌ر شه‌و ئێ ده‌روه‌چه واز كه‌م و كه‌سێ نییه هناسد ناسم شوون ده‌سه‌یلد ک ئێ تیه‌ریكییه رووشنه‌و كه‌ن! خوه‌د …\nشێعرێگ لە فه‌ریبا غیاسی\nجۆزەردان ۲۲, ۱۳۹۶\tشێعرنوو ۰\nژیان ژیان ژیان ژیان ژیان ژیان ژیان… هەر ڕووژ زیاتر قۊلەو دووگ -ئێ چاێ بێ‌بنە- و لەێ تیەریکانە تەنیا، نەۊین ت دیارە!\nورد سوو – عە‌لی‌ئەکبەر عەلیزاده\nجۆزەردان ۱۵, ۱۳۹۶\tشێعرنوو ۰\nخوەد هلاج هەفت شاری قڵاێ دڵم کردیده نیشان‌و وە بێز چەوێگ تیرێگ ئڕام وەشانید تا جەیهوون گیانم پەێ کرد! ئەوسا! من پرێزگ پەتیێگ، دایدەو دەس ڕوو پەریشانی! له ناو ئێ واهێڵان تەپ تیەریک پڕ له خەڵت خەوشه، هەر ڕووژ بەورگ بەورگ له قوڵاخم له قولاوە دەم کەن کووسەیل قۊل‌و …\nچەوەیلێگ لیپاولیپ هەڵوەس – هادی هشمەتی\nجۆزەردان ۱۳, ۱۳۹۶\tشێعرنوو ۱\nبنووڕە پێم، تەنیا یەێ تەکان ئەزانم چەوەیلد قەسیدەن قەسیدەیێگ دریژ، بێ‌بن. ئەمانێگ م تەنیای هامە تەماێ ئسبایگ ئسبایگ وەقەێ کوڵە شێعرێگ تەنانەت کوڵتر: هایکۆیێگ بنووڕ….. تەنیا یەێ ئان هەر یەێ نەخ جگەرەم مەنێیە و ئی شەوە ک هەر ها جی خوەێ بنووڕ…. با ئێ وشەیلە …\nشێعر تەنز ” کاندید ” لە کەرەم رزا کەرەمی ( تەنیا )\nگوڵان ۲۵, ۱۳۹۶\tشێعر کڵاسیک ۱\nکاندیداێ له من، پرسی لەێ بەێنه وتیا قاورمه وه قاف یا غەینه!؟ وەتم ئەێ کاندید!وه هیچکام نییه! قاف و غەین ئمڕوو دەواێ زام نییه! قاورمه له ئەسڵ وه گووشت و رۊنه گووشت و رۊن ئمڕوو وه نرخ خۊنه براێ کاندیدم لەێ روزگاره ئستارت هرکار پۊل دلاره له لید خاهش کەم …\nمن و بەڕۊ – شێعر تازەێگ لە نەسرین شەفیعی\nگوڵان ۲۵, ۱۳۹۶\tشێعرنوو ۱\nنیەزانم ئێ ئاگر ئەو نەکوشیاێ ناو دڵمە ئێ گۆرپەێ قسیەیل بێقەرارە ئێ کلگەیل هەڵکزیا وە ئرمێس کام شێعر لە رۊ لەش کام بەڕۊ! کوشیەێدەو …. تەنیا زانم من و بەڕۊ یەێ شەو تەمامی داخمان باڵبەس کەیم و لە بەرزترین پەل ژیان کیشیمەێ دار!!\n“چشتێ له سینگم ژان که‌ێ یانێ هێمان لێوه‌دم” محه‌مه‌د مرادی نساری\nگوڵان ۲۴, ۱۳۹۶\tشێعرنوو ۲\nته‌نیا ته‌نیا ته‌نیا وێنه‌ێ وه‌هارێ ک دی چیه‌و گوڵه‌یل خوه‌ێ له هۊره‌و بردگه ته‌نیا ژیانه ک دی چیه ته‌نیا ژیانه ک دی تمام بۊیه و مه‌ردم واز نیارن واز نیارن و هه‌ر ڕووژ ئێ جنازه ده‌س وه ده‌س که‌ن [هه‌رسه‌ێ هه‌میشه شوون ده‌سێگ خالیه ده‌سێ ک …\nلاپەڕەی 4 لە 15یەکم «...«23456\t»\t10...» داویین


2017-10-26 – basknet.org\nئەرشیفی ڕۆژانە: 2017-10-26\nڕۆژئاوای كوردستان سەردانیكردنی هاوڵاتیانی بۆ هەرێم ڕاگرت\nكانتۆنی جەزیرەی ڕۆژئاوای كوردستان، بەهۆی دروستبوونی شەڕ و ئاڵۆزیی لەنێوان حەشدی شەعبی و هێزەكانی پێشمەرگە، سەفەركردنی هاوڵاتیانی بۆ هەرێمی كوردستان ڕاگرت، بریارەكەش لە 28ی ئۆكتۆبەرەوە تا كاتێكی نادیار دەچێتە بواری جێ بەجێكردنەوە . كانتۆنی جەزیرەی ڕۆژئاوای كوردستان لە نوسراوێكدا، كە وێنەیەكی دەست (خەڵك) كەوتووە ڕایگەیاندووە، لە ئیستادا دۆخێكی نا ئارام …\nبڕیاردەری پەرلەمانی عێراق داوای سڕینەوەی مادەی 140 دەكات\nبڕیاردەری ئەنجومەنی نوێنەرانی عێراق ئاشكرایدەكات، پێویستە دەستوری عێراق هەموار بكرێتەوەو دواتر دەنگدانی بۆ بكرێت و لەو نێوەندەشدا مادەی 140 كۆتایی پێ بهێنرێت و لە دەستوور بسڕدرێتەوە. نیازی مەعماری بڕیاریدەری ئەنجومەنی نوێنەرانی عێراق رایگەیاند، دەستووری عێراق زۆر بە پەلە نوسراوەتەوەو مینێكی زۆری نهێنی تێدایە و بووەتە هۆكاری دروستبوونی كێشەگەلێكی زۆر لە …\nرێژەی نەوتی عێراق لە ساتەوەختی قەیرانەكانی هەرێمی كوردستان\nنەوت بە یەكێك لە بەرهەمە پڕ داواكارییەكانی جیهان هەژمار دەكرێت و زۆرێك لە وڵاتانی جیهان بۆ بەدەستهێنانی داهات و چودجەی وڵات پشت بە بەرهەمهێنانی نەوت دەبەستن، عێراقیش یەكێكە لە ووڵاتانە كە زۆرینەی دەستكەوتە داراییەكانی لە رێگای بەرهەم و دەرهێ،انی نەوتەوە وەدەست دەخات. تۆڕی (RT) ئەوەی بڵاوكردەوە كە عێراق دووەم گەورە …\nكۆمسیۆن داوا دەكات پەرلەمان ڕۆژێك بۆ هەڵبژاردن دیاری بكات وتەبێژی كۆمسیۆنی باڵای هەڵبژاردن و راپرسی هەرێمی كوردستان رایدەگەیەنێت، بە پێی یاسا كۆمسیۆن پێویستی بە شەش مانگ دەبێت بۆ ئەنجامدانی هەڵبژاردنەكانی كوردستان. شیروان زرار وتەبێژی كۆمسیۆنی باڵای سەربەخۆی هەڵبژاردن و راپرسی هەرێمی كوردستان بە (خەڵك)ی راگەیاند، درێژكردنەوەی ئەم خولەی پەرلەمانی كوردستان …


وتەبێژی پارتی ئازادی کوردستان: گەر ڕادەستکردنەوەی سەلیمی ساغ بێتەوە، هەڵوێستمان دەبێ\nوتەبێژی پارتی ئازادی کوردستان، ئاماژە بەوەدەکات لەڕێگەی لایەنگر و سەرچاوەکانیانەوە لە سەقز و بانە و پێنجوێن، سەرقاڵی لێکۆڵینەوەن لە چۆنیەتی دەستگیرکردنەوەی مستەفا سەلیمی لەلایەن وڵاتی ئێرانەوە، دەڵێت " تا ئێستا نەگەیشتووینەتە ئەو ئەنجامەی، قسەی کۆتایی لەو بارەیەوە بکەین، بۆیە لێکۆڵینەوەکانمان بەردەوام دەبن و چاوەڕێی ئەنجامی لیژنەکەی حکومەتی هەرێمیش دەکەین."\nلەم گفتووگۆیەدا لەگەڵ دەنگی ئەمەریکا، خەلیل نادری، وتەبێژی پارتی ئازادی کوردستان و ئەندامی مەجلیسی گشتی ئەو حیزبە، ئاماژەی بەوەکرد گەر ڕادەستکردنەوەی مستەفا سەلیمی ساغ ببێتەوە، ئەوکات دەبێت سەرجەم حیزبەکانی ڕۆژهەڵاتی کوردستان پێکەوە هەڵوێست بەرامبەر بە تاوانەکە وەربگرن، وتی "نابێت هەر حیزبە و لای خۆیەوە بە جیا قسە بکات، دەبێت هەڵوێستەکانمان یەکبخەین."\nسەبارەت بەو هەڵوێستانەی بیریان لێکردووەتەوە، لەحاڵەتی ئاشکرابوونی ڕادەستکردنەوەی سەلیمی دا بە ئێران، وتەبێژەکەی پارتی ئازادی کوردستان، وتی"گەر خوانەخواستە سەلما ڕادەستکراوەتەوە، ئێمە نیازی شەڕی براکوژیمان نیە لەگەڵ ئەو لایەنەی ئەو کارەی کردووە، بەڵکو ڕێگەی یاسا دەگرینە بەر، لای ڕێکخراوەکان و کونسوڵخانەکان شکات دەکەین."\nهەروەها وتیشی" گەر بسەلمێ، سەلیمی ڕادەستکراوەتەوە، ئەمە یەکێتی نەتەوەیی تێکدەدا، دابڕانی نەتەوەیی لێدەکەوێتەوە، چونکە مەسەلەکە تەنها سەلیمی نیە، بەڵکو مەسەلەکە دابەشبوونی ڕیزەکانی نەتەوەییمانە."\nدەربارەی ئەوەی مستەفا سەلیمی ئەندامی چ حیزبێکی ڕۆژهەڵاتی کوردستان بووە، بەتایبەت زۆربەی حیزبەکان خۆیان لە خاوەندارێتی کردنی بەدوور دەگرن، خەلیل نادری وتی"خۆم قسەم لەگەڵ برادەرانی حیزبی دیموکرات دا کرد، وتیان: لەساڵانی 1980 ی زاینی بەرامبەر بە 60 ی هەتاوی، پێشمەرگەی ئێمە بووە، بەڵام گەڕاوەتەوە و خۆی ڕادەستی ئێران کردۆتەوە، دوای ئەوە ئەندامی ئێمە نەبووە، بۆیە هیچ حیزبێک نیە، بڵێت: مستەفا سەلیمی ئەندامی ئێمە بووە و چالاکی هەبووە."\nلەبەشێکی تری قسەکانیدا بۆ دەنگی ئەمەریکا، خەلیل نادری باس لەوتۆمەتانە دەکات کە ئاراستەی سەلیمی کراون بەوەی کاری "چەتەگەری"کردووە، وتی"بەڵگەمان نیە کاری چەتەیی کردبێ یاخود نەیکردبێ، ئێمە ئاگاداربووین 17 ساڵ لەمەوبەر لەناوچەکانی رۆژهەڵات چەکی پێبووە و توشی پێکدادان بووە لەگەڵ رژێمدا، چەند کەسێک لە ڕژێم کوژراوە و دواتر گیراوە، بۆیە ناتوانین بڵێین، چەتەیی کردووە یان نەیکردووە، بەڵام خەڵک بەپەرش بوون بۆی."\nلەکۆتایی قسەکانیدا بۆ دەنگی ئەمەریکا، خەلیل نادری وتەبێژی پارتی ئازادی کوردستان، ئاماژەی بەوەکرد هیچ حیزبێک ساغی نەکردۆتەوە کە سەلیمی ئەندامی بووبێت، بەڵام رۆژانە رژێمی ئێران خەڵک و چالاکوان دەستگیردەکات و لەسێدارەیان دەدات، بێ ئەوەی وابەستەیی حیزبیان هەبێت، وتی"مەسەلەکە ئەوەنیە، مستەفا سەلیمی ئەندامی حیزب بووە یان نە، گیراوی سیاسی بووە یان نە، مەسەلەکە ئەوەیە گەر تاوانباریش بووبێ، ناکرێت ڕادەستی وڵاتێک بکرێتەوە کە دەیکوژێ، ئێمە نیگەرانین لەوەی ئەم دۆسیەیە یەکێتی نەتەوەیی تێکبدات، گەر ئەمە کرابێ، تاوانێکی گەورەیە دەرهەق بە نەتەوەکەمان."


له‌ئێران زیاتر له 600 كه‌س به خواردنه‌وه‌ی سپرتۆ گیانیان له‌ده‌ستداوه\nله هه‌ولێر 29 كه‌سی دیكه تووشی كۆرۆنا بوون\n7/4/2020 - 15:05\nزیاتر له سێ هه‌زار كه‌سیش ژه‌هراویبوون\nغوڵام حسێن ئیسماعیلی، گوته‌بێژ ده‌سه‌ڵاتی دادوه‌ری ئێران رایده‌گه‌ێنێت،له‌سه‌رتاسه‌ری وڵات زیاتر له سێ هه‌زار كه‌س ژه‌هراویبوون، زیاتر له ٦٠٠ كه‌سیش گیانیان له‌ده‌ستداوه.\nبه‌پێی هه‌واڵێكی ئاژانسی هه‌واڵیی نیمچه فه‌ڕمی ئێران ته‌نسیم، گوته‌بێژ ده‌سه‌ڵاتی دادوه‌ری ئێران، غوڵام حسێن ئیسماعیلی له كۆنگره‌یه‌كی رۆژنامه‌وانییدا كه له رێگه‌ی ڤیدیۆ كۆنفرانسه‌وه سازی كرد، ئاماژه‌ی به‌وه كردووه كه به هۆی ژاهراویبوون به كحول (سپرتۆ) سه‌دان كه‌س گیانیان له‌ده‌ستداوه.\nئیسماعیلی باسی له‌وه كرد مایه‌ی نیگه‌رانییه به‌هۆی ئه‌و ده‌نگویه‌وه كه گوایه كحول (سپرتۆ) بۆ پاراستن له ڤایرۆسی كۆرۆنای نوێ باشه و خه‌ڵكی ده‌یخۆنه‌وه و به‌و هۆیه‌شه‌وه گیان له‌ده‌ستده‌ده‌ن، راشیگه‌یاند ''خواردنه‌وه‌ی كحول (سپرتۆ) چاره‌سه‌ر نییه و دژبه ڤایرۆسی كۆرۆنای نوێ نییه''.\nگوتیشی: ''له‌سه‌رتاسه‌ری وڵات زیاتر له سێ هه‌زار كه‌س ژه‌هراویبوون، زیاتر له ٦٠٠ كه‌سیش گیانیان له‌ده‌ستداوه''.\nئیسماعیلی ئه‌وه‌شی خسته‌ڕوو كه كحول (سپرتۆ) به‌شێوه‌یه‌كی نایاسایی له وڵاتدا به‌رهه‌مده‌هێنرێت و زۆربه‌ی ستاندارتی پێویستی نییه، هاوكات ژماره‌یه‌كی زۆر له به‌رهه‌مهێنه‌رانی ده‌ستگیركراون و به‌توندترین شێوه سزا ده‌درێن.\nئێران ئه‌ندامێكی پێشووی هێزی ده‌ریایی ئه‌مریكای ئازاد كرد\nله ئێران 57 كه‌سی دیکە بەهۆی ڤایرۆسی کۆرۆنا گیانیان لەدەستدا\nبوومه‌له‌رزه‌یه‌ك تارانى هه‌ژاند


داوایەکی بەپەلە لەبارەی کوردانی مەخمور لە سەرۆکی پەرلەمان دەکرێت – Standard Kurd\nلەلایەن ستاندار Posted on ئاب 7, 2019 ئاب 7, 2019 845 جار بینراوە 0 سەرنج\nلەیلا گوڤەن پەرلەمانتاری هەدەپە لە پەرلەمانی تورکیا، لەپەیوەندیەکی تەلەفۆنی داوای لە ڕێواس فایق سەرۆکی پەرلەمانی هەرێمی کوردستان هەوڵی خۆی بدات بۆ هەڵگرتنی گەمارۆی سەر کامپی پەنابەرانی شەهید ڕۆستەم جودی لە مەخمور.\nبەگوێرەی هەوڵێکی ڕۆژنیوز گۆڤەن پیرۆزبایی لە ڕێواس فایق کرد کە وەک یەکەم ژن بووەتە سەرۆکی پەرلەمانی هەرێمی کوردستان و، وتی: هیوادارم بۆ تێکۆشانی ژنانی کورد ببیتە نمونەیەکی بەهێزی سیاسەت و هیوای سەرکەوتنت بۆ دەخوازم.\nڕێواس فایق بە پەرلەمانتارەکەی هەدەپەی ڕاگەیاندووە : لەسەر بابەتەکە هەوڵی خۆم دەدەم و شاندێکی پەیوەندیدار بە بابەتەکەوە ئەرکدار دەکەم\nبڵاوکراوەی پێشووکامه‌ن ئه‌م به‌ربه‌ستانه‌ی رووبه‌رووی حکومه‌تی تازه‌ی هەرێم ئه‌بنه‌وه ؟\nبڵاوکراوەی نوێتردکتۆر نەجمەدین کەریم تائێستاش پارێزگاری کەرکوکە


دیداری مامۆستا محه‌ممه‌د عومه‌ر || مامۆستا مه‌لا ئه‌حمه‌د کاکه مه‌حمود\nدیمانەی تایبەت بە مامۆستادیداری مامۆستا محه‌ممه‌د عومه‌ر\nدیداری مامۆستا محه‌ممه‌د عومه‌ر\nدیداری به‌رێز مامۆستا مه‌لا موحه‌ممه‌د عومه‌ر عبدالعزیز\nچاوپێكه‌وتنی ماڵپه‌ری مامۆستا مه‌لا ئه‌حمه‌د كاكه مه‌حموود له‌گه‌ڵ به‌رێز مامۆستا مه‌لا موحه‌ممه‌د عومه‌ر عبدالعزیز\nبه ناوی خوای به‌خشنده‌و میهره‌بان\nئه‌مرۆ كه به‌رواری 25/1/2008 ساڵێك تێده‌په‌رێ به سه‌ر كۆچی زانای خواناس و به ئه‌مه‌كی وه‌ك مامۆستا ئه‌حمه‌دكاكه‌محمود دا و پێش هه‌موو شتێ داوای لێخۆشبونی بۆ ده‌كه‌ین و ده‌ڵێن ( ربنا اغفرلنا ولإخواننا الذین سبقونا بالإیمان ) و پێمان چاكه وه‌ك وه‌فای برایه‌تی چه‌ند دێرێك له باره‌یه‌وه بنوسین نه‌ك به مه‌به‌ستی شین وگریان به‌ڵكو به مه‌به‌ستی ئه‌وه‌ی چ نه‌وه‌كانی و چ شاگردو دۆسته‌كانی چاوی لێ بكه‌ن و به دوایدا برۆن و هه‌ڵگری هه‌مان رێگه‌و به‌رنامه بن.\n1- پاش ئه‌وه‌ی عیلمێكی باشی خوێندوه ئیجازه‌ی وه‌رگرت و هاته ریزی مامۆستا مێزه‌ر به‌سه‌ره‌كانه‌وه هه‌ستی به‌وه كرد كه مه‌لایه‌تی میراتگری پێغه‌مبه‌ره ( ص ) و ئه‌ركێكی پیرۆزو قورسه و ئایه‌تی ( الذین یبلغون رسالات الله یخشونه ولا یخشون احدا الا الله ) ناخی هه‌ژاند، هه‌ر بۆیه له رۆژه پڕ مه‌ترسی و سه‌خت و دژواره‌كاندا ئازاو بوێرانه له‌سه‌ر مینبه‌ره‌كان و ده‌رسه ئاینه‌كانیدا په‌یامی ئیسلامی راده‌گه‌یاندو عه‌قیده‌ی پاك و ره‌وشتی به‌رزی ئه‌رواند و به قه‌ڵه‌مه‌كه‌ی كتێب و نامیلكه‌ی ده‌نوسی.\n2- سه‌رجه‌م خه‌ڵكێكی به ویژدان شایه‌تی هه‌ڵوێستی نه‌گۆراو ئازایانه‌ی بۆده‌ده‌ن، وه‌ك نمونه‌یه‌ك له‌سه‌ر ئه‌م راستییه هه‌ندێ له‌وانه‌ی كه له هه‌موو سه‌رده‌مێكدا شایه‌تی درۆ ده‌ده‌ن و ویستیان شه‌رێكی تێ ئاڵێنن،ئه‌مه‌ش به هێنانی كۆنفراسی به‌ناو ئیسلامی بۆ شارۆچكه‌ی سیروان و به تایبه‌ت بۆ مزگه‌وتی گه‌وره كه مامۆستا پێش نوێژو وتار خوێنی بوو، له‌گه‌ڵ هه‌ره‌شه‌و گوره‌شه‌و فشاری به‌رپرسانی رژێمدا ئاماده نه‌بو ته‌نها به‌خێراتنیشیان بكات چ جای هاوبه‌شی كردن و پاڵپشتی ئه‌و رژێمه زاڵمه گۆڕ كراوه.\n3- خاوه‌نی بیرێكی تیژو عه‌قڵێكی فراوان بوو زۆرجار ده‌یگوت پێویسته له‌سه‌ر زاناو فه‌قیهه‌كان شاره‌زای رووداوه‌كانی سه‌رده‌م بن بۆئه‌وه‌ی به‌چاكی فه‌توا بده‌ن و كێشه‌كان چاره‌سه‌ر بكه‌ن.\n4- پیاوێكی زۆر به وه‌فا بوو بۆ دۆست و برایانی به تایبه‌ت مامۆستایانی مێزه‌ر به‌سه‌ر و به تایبه‌تی تر ئه‌وانه‌ی ده‌رسیان پێ گوتبو وه له‌سه‌ری هه‌مویانه‌وه زاناو موجاهیدی به‌رز خوالێخۆشبوو مامۆستا مه‌لا عوسمان.\n5- پاش ئه‌وه‌ی ئه‌ركی سه‌رشانی خۆی به جێهێنا له‌بواری بانگه‌وازو نوسین و په‌روه‌رده‌و پاش هه‌ست كردن به‌و زوڵم و سته‌م و فشاره‌ی كه هه‌موو گه‌لانی عێراق و به تایبه‌ت گه‌لی كوردی گرتبوه‌وه هه‌ستی كرد به‌وه ده‌بێ له‌م قۆناغه‌دا پێویسته به چه‌ك وه‌ڵامی ئه‌و زوڵمه زۆره بدرێته‌وه بۆیه كۆچی كردو ده‌ستی دایه چه‌ك له گه‌ڵ مامۆستایانی كه‌ی هاوه‌ڵی و به‌م جۆره مێژوویه‌كی خاوێن و پڕ سه‌روه‌ری بۆ خۆی تۆماركرد.. هیوامان وایه خوای گه‌وره له ریزی پیاوچاكان و موجاهیداندا حه‌شری بكات. ئامین .\nژمارەی سەردان: 824351


پەروەردەی رۆژئاوا: سبەی مووچە دابەشناکرێت – SNN\nHome›ئابووری›پەروەردەی رۆژئاوا: سبەی مووچە دابەشناکرێت\nبەڕێوەبەرایەتی پەروەردەی رۆژئاوای سلێمانی لە راگەیەندراوێکدا بڵاویکردەوە، بەهۆی ئامادەنەبوونی لیستی مووچەوە، سبەی مووچەی بەڕێوەبەرایەتییەکە دابەشناکرێت، ئەگەرچی پێشتر بڕیاری لەسەر درابوو.\nبەڕێوەبەرایەتی پەروەردەی رۆژئاوا لە راگەیەندراوێکدا، گشت بەڕێوەبەری خوێندنگا و هۆبەکانی سەر بە پەروەردەکە ئاگاداردەکاتەوە کە سبەی 17ی تشرینی یەکەم، لیستی مووچە ئامادە نابێت، لەبەر ئەو گۆڕانکاریەی بەسەر مانگی دابەشکردنەکەدا هاتووە.\nبەڕێوەبەرایەتییەکە روونیکردووەتەوە: “وەک دەزانن هۆبەی ژمێریاری مووچەو وردبینی و هۆبەکانی دیکەی پەیوەست بە مووچە بەردەوامن لەکار کردن و تەنانەت هەتا شەو درەنگ دەمێننەوە، بەڵام لەبەر زۆری سەرمووچە و گواستنەوەی هاتوو گواستنەوەی ڕۆشتوو و خانەنشینی کەڕێژەیەکی زۆرن کاتی دەوێت هەتا ئامادە دەکرێت. بۆیە ڕۆژی یەک شەممە لیستی مووچە دابەشدەکەین بۆ ئەوەی ڕێککارییەکان و مافی ئەوانی دیکەش دابین بکەین”.\nئەمە لەکاتێکدایە بڕیاربوو سبەی مووچەی بەڕێوەبەرایەتی پەروەردەی رۆژئاوا دابەشبکرێت.\nجگە لە پەروەردەی رۆژئاوا، بڕیاربوو دوێنێ پێنجشەممە مووچەی وەزارەتی تەندروستی دابەشبکرێت بەڵام بەهۆی ئامادەنەبوونی لیستی مووچەوە، تا ئێستا دابەشنەکراوە.\nپێشتر وەزارەتی دارایی هەرێم بڕیاریدا مووچەی مانگی ئەیلول دابەشبکرێت، بەمجۆرەش پێنج مووچەی مووچەخۆران پاشەکەوتکرا، جگە لە گرفتی ئامادەکردنی لیستی مووچە لەکاتی خۆیدا، گرفتی یاسایی بۆ بەشێک لە خانەنشینان دروستکردووە.


هەموو فڕۆکەیەکی ئیسرائیلی دادەخەین/ هێرش بۆ سەر سوپای قودس لە سووریا درۆیە - Mehr News Agency\nAP ١٣٩٨ Shahrivar ٤ ٠٨:٢٦\nNews Code 28032\nبە ڕاپۆرتی ئاژانسی هەواڵی مێهر لە ئەلمنار، سەید حەسەن نەسروڵڵا، ئەمینداری گشتی حزبوڵڵای لوبنان لە وتەدانێکدا بە بۆنەی دووەمین ساڵوەگەڕی ئازادکردنی بەرزاییەکانی ڕۆژهەڵاتی لوبنان لە تیرۆریستان، وێرای جەخت لەسەر کاردانەوە بە هێرشی زایۆنییەکان، وتی: ئەمریکا داعشی کردووەتە بیانوو بۆ ئەوەی لە عێراقدا بمێنێتەوە.\nسەید حەسەن نەسروڵڵا بە ئاماژە بە هەڵوێست گرتنی مەترسیداری ئەمریکا سەبارەت بە گەڕانەوەی داعش لە سووریا و عێراق وتی: ئەمریکاییەکان خۆیان سەرکردەکانی داعش لە نێوان عێراق و سووریا و ئەفغانستاندا هاتوچوو پێدەکەن.\nسەید حەسەن نەسروڵڵا زیادی کرد: سناریۆ لە عێراق لە چەند حەوتە لەمەوپێشەوە دەستیپێکردووە و هومارەکانی حەسدی شەعبی لە ڕێگای فڕۆکەی بێ فڕۆۆکەوانەوە دەکرێنە ئامانج و ئیسرائیل بەرپرسیارێتیەکەی لە ئەستۆ گرتووە. ئێمە لە لوبنان ڕێگە نادەین ئەم ڕەوتە بەردەوام بێت.ئەو کاتە نەماوە کە فڕۆکە ئیسرائیلییەکان هەر شوێنێکیان بویستایە بوردومانیان دەکرد و ڕژێمی داگیر کەر بۆ خۆی بە ئارامی لە فەلەستین دەحەسایەوە.\nئەمینداری حزبوڵڵا زیادی کرد: هەر لێرەوە ڕادەگەینین کە ڕووبەڕووی فڕۆکە بێ فڕۆکەوانەکانی ئیسرائیل دەبینەوە لە ئاسمانی لوبنان و دەیانپێکین .\nسەید حەسەن نەسروڵڵا سەبارەت بە دوایین گۆڕانکارییەکانی سووریاش وتی: سوپای سووریا لە باشترین دۆخدایە و ئەدلەب و ڕۆژهەڵاتی فوراتیش دەگەڕێتەوە باوەشی سووریا.\nلەبارەی هێرشی ئیسرائیل بۆ سەر دەڤەری دیمەشق، سەید حەسەن نەسروڵڵا وتی: شەوی ڕابردوو ئیسرائیل هێرشی کردە سەر دەڤەری دیمەشق بەڵام ئەوەی نتانیاهۆ بە درۆ شانازی پێوەدەکات و دەڵێت ناوەندێکی سوپای قودسمان پێکاوە، هەمووی قسەی پڕوپووچی نتانیاهۆیە دەیەوێت خۆی بە پاڵەوانی نەتەوەیی بناسێنێت.شەوی ڕابردوو ئیسرائیل هێرشی کردە سەر ناوەندێکی حزبوڵڵا کە تەنیا چەند گەنجی لوبنانی تێدابوو و دوو کەسیان بە ناوەکانی یاسر زاهر و حەسەن زەبیب شەهید کران.\nجەختیشی کرد کە ئەمان گاڵتە ناکەن و بە هەموو جیهانیش ڕاشکاوانە دەڵێن کە ئەگەر ئیسرائیل برایەکی ئێمە لە سووریا شەهید بکات ئێمە لە لوبنان کاردانەمان دەبێت. بە ئیسرائیلییەکان دەڵێین ئەوەی شەوی ڕابردوو ڕوویدا تەواو نابێت. ئێوە سەرقاڵی هەڵبژاردنن بەڵام ئەم جارە هەڵبژاردن بە خوێنی ئێوە بەڕێوەدەچێت و لە هەموو لایەکەوە ئاگر بەسەرتاندا دەبارێت . ئاگری سووری، عێراقی و لوبنانی.


مالیكی: بایكۆتكەران نابێت بۆچوونی خۆیان بسەپێنن\nسەرۆکی هاوپەیمانیی دەوڵەتی یاسا ڕایدەگەیەنێت، هەڵبژاردنی پێشوەختەی پەرلەمان لە 10ی ئۆكتۆبەری ئەمساڵ و وادەی دیاریکراوی خۆیدا بەڕێوەدەچێت و ئەوانیش بەشداریی تێدادەكەن، دەشڵێت، نابێت ئەو هێزانەی كشاونەتەوە بۆچوونی خۆیان بسەپێنن.\nنوری مالیکی، سەرۆکی هاوپەیمانیی دەوڵەتی یاسا، لە تویتێكدا كە لەهەژماری خۆی لە تویتەر بڵاویكردووەتەوە، نوسیویەتی، “هەڵبژاردن لە 10ی ئۆكتۆبەری ئەمساڵ لە وادەی دیاریکراوی خۆیدا ئەنجام دەدرێت، ئەو هێزانەش کە بڕیاریانداوە بەشداری نەکەن، ڕێز لە بڕیارەکەیان دەگرین و هەڵوێستی خۆیانە”.\nمالیكی پێشوایە، “ئەو لایەنانەی دەیانەوێت هەڵبژاردن لە وادەی خۆیدا بەڕێوەنەچێت، نابێت بۆچوونی خۆیان بەسەر زۆرینەی لایەنەکاندا بسەپێنن”.\nسەرۆكی هاوپەیمانیی دەوڵەتی یاسا باسی لەوەشكردووە، “هەڵبژاردنی پێشوەختە خواستی مەرجەعیەت و خەڵکە، بۆیە پێویستە لەسەر حکومەت بارودۆخی ئەمنیی گونجاو بۆ سەرخستنی بڕەخسێنێت”.\nبڕیارە لە 10ی ئۆكتۆبەری ئەمساڵ هەڵبژاردنی پێشوەختەی عێراق ئەنجام بدرێت و لە ماوەی چەند ڕۆژی ڕابردووشدا چوار لایەن بایكۆتی هەڵبژاردنەكەیان كردووە.\nپارێزەرانی بەرواری و بەرۆشكی: هیچ بەڵگەیەكی تاوانباركردنیان نییە\nلەژێر داروپەردووی باڵەخانەیەكی موسڵدا بڕێكی زۆری پارە دۆزرایەوە\nهێزە ئەمنییەكانی عێراق، لەژێر داروپەردووی باڵەخانەی بانكی ناوەندیی موسڵدا بڕێكی زۆری پارەیان دۆزییەوە. ئەو پارانە لە چەند توورەكەیەكی…\nوەزارەتی ناوخۆ: دوو تۆمەتباری کوشتن و بازرگانیکردن بە مرۆڤ دەستگیرکراون\nوەزارەتی ناوخۆی عێراق بڵاویکردەوە کە دوو تۆمەتباریان بە تۆمەتی کوشتن، ڕفاندن و بازرگانیکردن بە مرۆڤەوە لە هەردوو پارێزگای…\nبەرپرسێكی كورد پۆستێكی لە وەزارەتی كارەبای عێراق وەرگرت\nبەپێی نوسراوێكی ئەمیندارێتی گشتیی ئەنجومەنی وەزیرانی عێراق، بەرپرسێكی كورد پۆستی بریكاری وەزیری لە وەزارەتی كارەبای عێراق پێدراوە. نوسراوەكەی…


وەک پێداچوونەوەی ١٥:١٤، ٢٧ی ئەیلوولی ٢٠٠٩ (بینینی سەرچاوە)\nھێڵی ٤٠٥: ھێڵی ٤٠٥:\nلەناو فۆڕمدا، توخمەکانی فۆڕم دەنووسین، کە ئەوانیش <tt>textarea</tt>, <tt>input</tt>, <tt>select</tt>... ـن.\nفۆرڕم لە HTML ـدا ناکارایە و تەنها پیشاندانە، بۆیە پێویستمان بە [[زمانی بزۆک|زمانێکی بزۆک]] دەبێت بۆ کارپێکردنی فۆڕمەکە. وەک لەسەرەوە دەبینیت تایبەتمەندی <tt>action</tt> فۆڕمەکەی پەیوەست کردووە بە زمانە بزۆکەکەوە. تایبەتمەندی <tt>method</tt> ـیش کە هەردوو نرخی <tt>get</tt> و <tt>post</tt> ـی هەیە، <tt>post</tt> بۆ شاردنەوە و <tt>get</tt> بۆ پیشاندانی زانیارییەکان بەکاردێت لە URL ـدا.\n*input: تاگێكی تر له دروستكردنی فۆرم،ئه‌توانی 10 جۆر فۆرم دروست بكه‌یت،له‌وانه:\nوەک پێداچوونەوەی ١٥:١٤، ٢٧ی ئەیلوولی ٢٠٠٩\nئەم پەڕەیە دواجار لە ١٥:١٤ی ٢٧ی ئەیلوولی ٢٠٠٩ نوێ کراوەتەوە.


كاتێک بەهاکان کۆتاییان هات هەیکەلەکەش دەڕوخێت / شوان محه‌مه‌د – زاگرۆس پۆست\nماڵەوە / وتار / كاتێک بەهاکان کۆتاییان هات هەیکەلەکەش دەڕوخێت / شوان محه‌مه‌د\nكاتێک بەهاکان کۆتاییان هات هەیکەلەکەش دەڕوخێت / شوان محه‌مه‌د\nپێنج شه‌ممه 15 ئه‌یلول 2016\tوتار 103 جار خوێنراوه‌ته‌وه\nئێستا لە باشووری کوردستاندا ئەو ساتەیە کە ئەزموونێکی ٢٦ ساڵی کۆتایی دێت و هێشتا سیمای ئەزموونێکی نوێ دەرنەکەوتووە، ئەم ئەزموونە دەمێکە لە رووی بەهاکانەوە کۆتایی هاتووە، ئەوەی ئێستا دەگوزەرێت و وەک جەستەیەکی بێ رۆح رۆژگار بەڕێدەکات، تەنها پەیکەرێکی بێ بەهاو بێ مۆراڵ درێژە بە دوا رۆژەکانی تەمەنی خۆی دەدات.\nلەو ساتەوەی شەڕی ناوخۆی نێوان پارتی و یەکێتی لەساڵی ١٩٩٤ دەستیپێکرد، ئەم سیستەمە حوکمڕانییە زۆر بەهای ئەخلاقی خۆی لەدەستدا، ئەو ساتە خاڵی وەرچەرخانی بەهاکان بوو، ئەو دەمەش کە پەلکێشی ئێران و دواتریش رژێمی عێراق کرا بۆ سەر هەرێم، ئیتر هیچ ئۆمێدێک نەمایەوە کە خەڵکی کوردستان لەسەر ئەم هێزانە هەڵیچنێ، بەڵام ئەوەی تەمەنی ئەم هەیکەلەی درێژکردەوە، نەبوونی ئەلتەرناتیڤ و بەرژەوەندی هێزە هەرێمایەتییەکان و رۆژئاواو لەپێش هەمووشیانەوە ئەمەریکا بوو کە ئەم بارودۆخەی بەم هەیکەلە مردووە بێ پرەنسیپە رابگرێت و درێژە بەتەمەنی بدرێت.\nئەوەی ئەمڕۆ لە باشووری کوردستان دەگوزەرێت، هیچ نییە جگە لەرۆژانی کۆتایی سیستەمێکی حوکمڕانی بێ بەها کە مانەوەی تەنها و تەنها لە خزمەتی توێژێکی سیاسی نەوتی مشەخۆری مافیاوی میلیتاری وابەستراو بە هێزە هەرێمایەتییەکانەوەیە، هەموو ئەو دەرفەتانەش کە بەدرێژایی ئەم ٢٦ ساڵە دراوە بەم ئەزموونە، هەر لە رێکەوتنی واشنتن لەساڵی ١٩٩٨ ەوە تا یەکگرتنەوەی هەردوو ئیدارەو حکومەت لە ساڵی ٢٠٠٥ دا، تا بەشداریکردنی هێزەکانی ئۆپۆزسیۆن لە ساڵی ٢٠١٣ لە حوکمدا دا، ئەو راستییە حاشا هەڵنەگرە دەردەخەن، ئەم سیستەمە شکستخواردووەو ریفۆرم لەناویدا ئەستەم و مەحاڵە، هەر هێزێکیش بیەوێت خۆی هەڵواسێت بەم سیستەمەداو لەناویدا بمێنێتەوە، جگە لە پاشکۆیەتی پارتی و یەکێتی، ئەوا چارەنووسی سیاسیشیان لەوان باشتر نابێت.\nدوو هێزی سیاسی ( پارتی و یەکێتی ) کە لە ٢٦ ساڵی رابردوودا پشکی شێریان بەردەکەوێت، نە توانیان حوکمڕانییەکی تەندروستی سیاسی پشتبەستوو بەلایەنی کەمی پرەنسیپەکانی دیموکراسی و پاراستنی مافی مرۆڤ دەستبەر بکەن، نەتوانیشیان لایەنی کەمی ژیانی ئابوری و گووزەرانی خەڵکی مسۆگەربکەن، بۆیە دەتوانین بڵێین، کوردستان لەبەردەم حوکمڕانییەکانی شکستخواردووی سەرتاسەری هەموو بوارەکاندایە: بواری سیاسی بەشێوەیەکی گشتی، ئابوری، کەلتووری و مۆراڵی، کە مەترسی گەورەشی لەسەر باری جڤاتی کۆمەڵگای کوردیش دروستکردووە، بۆیە درێژەدان بە جۆرە سیستەمێکی وەها، جگە لەوەی ماڵوێرانی بەدواوەیە، هاوکات رەنگە هەرێمی کوردستانیش بەگەڕێنێتەوە چوارگۆشەی یەکەم.\nئەم هەیکەلەی ناوی حوکمڕانی کوردە، کێشەی دەرەوەی نییە، بەڵکو لە بەرژەوەندی دەرەوەیە ئەم هەیکەلە بێ هێزە بێ مۆراڵە، دەستەمۆیە بمێنێتەوە، ئەم هەیکەلە کێشەی ناوەوەی هەیە، هەردەشبێت لە ناوەوە بگۆڕدرێت، لەناوەوە کۆمەڵگای کوردی خۆی و دەسەڵاتەکەی نوێ بکاتەوە.\nلێرەدا هەمووان چاویان لە ئەلتەرناتیڤە، هەمووانیش دەترسن لەوەی ئەگەر ئەم سیستەمە بێ رۆحە هەیکەلەکەی هاڕە بکات و برووخێ و هەرەسبهێنیت چی روودەدات، رەنگە کەس نەتوانێت پێشبینی وردەکاری ئەو داڕمانە بکات و تراژیدیاکانی بە وردو درشتەوە بهێنێتە پێش چاوی خۆی، بەڵام ئەگەر هەمووان، نوخبە زیندو و کاراکانی کۆمەڵگا، هەر لە رۆشنبیرو سیاسی و چالاکوانیانی رێکخراوی کۆمەڵگای مەدەنییەوە، لە ئێستاوە هەوڵی بەهێزکردنی کۆمەڵگا نەدەن بەروویەکەیدا بەرامبەر ئەم دەسەڵاتە شکتخواردووە، بەرووەکەی تریشیدا لە ئاست ئەو قەیرانە گەورانەی لەداڕمانی ئەم دەسەڵاتە دێتە ئاراوە، رەنگە ئەوەی روودەدات تەنها کۆتایی سیستەمیکی مافیاوی نەبێت، بەڵکو مردن و ماڵئاوایی کۆمەڵگاش بێت و دەیان فرسەخمان بووێت تا بگەینەوە بەم ئاستەی ئەمڕۆ، بەڵام هەمیشە ئەوە وتراوە لە ساتە مێژووییە هەستیارەکاندا کۆمەڵگا خۆی ئەلتەرناتیڤ و چارەسەری پێیە!.


لە ڕۆژهەڵاتی كوردستان 9 ژن دەستگیركران - تۆڕی میدیایی خەڵک\nلە ماوەی كەمتر لە دوو هەفتەدا ٢٠ ژنی كورد لە شارە جۆراوجۆرەكانی كوردستان دەستبەسەركراون یان بانگهێشتی ناوەندە ئەمنییەكان كراون و لێپرسینەوەیان لەگەڵ ئەنجام دراوە.\nڕێكخراوی مافی مرۆڤی هەنگاو لە ڕاپۆرتێكدا بڵاویكردەوە، لەگەڵ دەستپێكی شەپۆلی نوێی دەستبەسەر كردنی هاووڵاتیانی كورد، كە ٢٠ی بەفرانبار (٩ی كانوونی دووەم) دەستی پێكردووە، لانیكەم ٩ ژنی كورد لە شارەكانی كرماشان، بانه، نەغەدە، بۆكان و مەهاباد لەلایەن ناوەندە ئەمنییەكانی كۆماری ئیسلامی ئێرانەوە دەستبەسەر كراون.\nبە پێی ئەو ڕاپۆرتە، “سێ كەس لەو ژنانە بە ناوەكانی (نازەنین ئەتابەكی و نەسرین یەزدانی پوور خەڵكی كرماشان و تەرانە محەمەدی خەڵكی بانە) هەمان ڕۆژی دەستبەسەر كران ئازاد كراون و پێنج ژنی دیكە هێشتا دەستبەسەرن”.\nئاشكراشی كردووە، (دەریان تاڵبانی و ئەسرین محەمەدی خەڵكی مەهاباد و عەزیمە ناسری خەڵكی بۆكان ڕۆژی شەممە ٢٠ی بەفرانبار (٩ی كانوونی دووەم) لە شارەكانی مەهاباد، تاران و بۆكان دەستبەسەر كراون و ئێستا لە دەستبەسەرگەی ئیتلاعاتی سپای ئورمیە ڕاگیراون و پەیوەندی كورتیان لەگەڵ بنەماڵەكانیان كردووە”.\nڕێكخراوی مافی مرۆڤی هەنگاو ئاماژەی بەوەشكردووە، “چارەنووسی گەلاوێژ عەبدوڵڵاهی خەڵكی نەغەدە، فەریبا ئەحمەدی و ڕۆژین محەمەدپوور خەڵكی بۆكان، كە ٢٤ی بەفرانبار و ٣٠ بەفرانبار دەستبەسەر كراون نادیاره”.\nهەنگاو زانیویەتی، كە لە ماوەی دوو هەفتەی ڕابردوودا لانیكەم ١١ چالاكی ژن لە شارەكانی كرماشان، مەریوان، بۆكان و مەهاباد لەلایەن ناوەندە ئەمنییەكانی كۆماری ئیسلامی ئێرانەوە بانگ كراون و لێپرسینەوەیان لەگەڵ كراوە.\nناوی ئەو كەسانەی، كە دەستنبەسەر كراون:\n١_ دەریا تاڵبانی خەڵكی مەهاباد ڕێكەوتی ٢٠ی بەفرانبار لە مەهاباد دەستبەسەر كرا.\n٢_ ئەسری محەمەدی خەڵكی مەهاباد ڕێكەوتی ٢٠ی بەفرانبار لە مەهاباد دەستبەسەر كرا.\n٣_ عەزیمە ناسری خەڵكی بۆكان ڕێكەوتی ٢٠ی بەفرانبار لە بۆكان دەستبەسەر كرا.\n٤_ تەرانە محەمەدی خەڵكی بانه ڕێكەوتی ٢٢ی بەفرانبار لە بانه دەستبەسەر كرا.\n٥_ گەلاوێژ عەبدوڵلاهی خەڵكی نەغەدە ڕێكەوتی ٢٤ی بەفرانبار لە نەغەدە دەستبەسەر كرا.\n٦_ نازەنین ئەتابەكی خەڵكی كرماشان ڕێكەوتی ٢٧ی بەفرانبار لە كرماشان دەستبەسەر كرا.\n٧_ نەسرین یەزدانی پوور خەڵكی كرماشان ڕێكەوتی ٢٧ی بەفرانبار لە كرماشان دەستبەسەر كرا.\n٨_ فەریبا ئەحمەدی خەڵكی بۆكان ڕێكەوتی ٣٠ی بەفرانبار لە بۆكان دەستبەسەر كرا.\n٩_ فەریبا ئەحمەدی خەڵكی بۆكان ڕێكەوتی ٣٠ی بەفرانبار لە بۆكان دەستبەسەر كرا.\nدوو كرێكاری خەڵكی شارەكانی ڕۆژهەڵاتی كوردستان لە كاتی كاركردن و بەهۆی ڕووداوی كارەوە گیانیان لە دەستدا، كە لە كاتی خاوێنكردنەوەی كوورەی كارگەكە…\n06 نیسان 2021 6.32 pm\nخەڵك- ئێوارەی ئەمڕۆ بوومەلەرزەیەكی بەهێز بەشێكی ناوچەكانی هەرێمی كوردستانی گرتەوە و چەقەكەشی لە ڕۆژهەڵاتی كوردستان…


چەند سەرنجێک لەسەر ڕێبازی توێژینەوەم لە بواری مێژوودا – زەهاوی – Zahawi\nسەرەتا/وتار/چەند سەرنجێک لەسەر ڕێبازی توێژینەوەم لە بواری مێژوودا\nچەند سەرنجێک لەسەر ڕێبازی توێژینەوەم لە بواری مێژوودا\nد.ئیسماعیل سەید ئیبراھیم Send an email April 27, 2019\nنووسینی: پڕۆفیسۆر د.عیمادەدین خەلیل\nھاوڕێیەتی من لەگەل مێژووی ئیسلامی و ڕێباز و فەلسەفەکەی نزیکەی شەست ساڵە لە ھەولڕ و کۆشش و تەمەن، لەو ماوەیەدا بەردەوام بەدواداچوونم کردووە و ھەوڵمداوە گونجاوترین ڕێبازی توێژینەوە پەیڕەو بکەم بۆ شرۆڤەی ئەم مێژووە و دراوە ژیاریەکەی، خوای گەورە سەرکەوتووی کردم لە دانانی جێگەدەست لەسەر تایبەتمەندییەکانی ئەم مەنھەجە لە نزیکەی (٣٠ سی) کتێبمدا، کە بەسەر ئەم چوار تەوەرەیەدا دابەشدەبن (تەوەری مەنھەج و فەلسەفە، تەوەری ژیاننامە، تەوەری توێژینەوە، تەوەری مێژووی ھاوچەرخ)، لێرەدا ناکرێت بەوردی و تێروتەسەلی باسی ھەریەکێکیان بکەم، بەڵام لەسەر ھەندێکیان دەوەستم کە پەیوەندی ڕاستەوخۆیان بە بابەتەکەوە ھەیە:\nلە کتێبی (لەبارەی سەرلەنوآ نووسینەوەی مێژووی ئیسلامی)دا بۆنموونە کە بانگەشەیە بۆ گرتنەبەری ڕێبازێکی توند لە مامەڵەماندا لەگەل سەرچاوە مێژووییەکانماندا، بە تێڕوانینێکی ڕەخنەگرانە کە ملکەچی گێڕانەوەکانیان نەبێت، ئەویش بەپێی چەند ڕێوشوێن و پێوەرێکی ھاوچەرخ و ڕەسەن، لێرەوە (١٤ چواردە) مەرج و پێوەرم پێشنیازکردووە بۆ سەرلەنوآ نوسینەوەی مێژووی ئیسلامی.\nھەروەھا لە کتێبی (دەروازەیەک بەڕووی ژیاری ئیسلامیدا) کە ھەوڵێکی پڕاکتیکیە بۆ گرتنەبەری مەنھەجێکی نزیک لە ڕووداوە مێژووییەکان، ئەم بنەمایانە پەیڕەوکراوون:\nیەکەم: تێگەیشتن لە مێژووی ئیسلامی لە میانەی یەکێتی جووڵەو شکاندنی توێکڵی دەرەوەی ڕووداو و گۆڕانکاریەکان.\nدووەم: ساغکردنەوە بە تێڕوانینێکی گشتگیر کە ھەموو وردەکاری و بەشەکان لەخۆ بگرێت تا لێیانەوە نیشانەگەلێکمان دەست بکەوێت کە درێژکراوەی داتاکانی مێژووی ئیسلامین.\nسێیەم: فەراھەمکردنی ھاوسەنگی پێویست لە نێوان لایەنەسیاسی – سەربازیەکان و لایەنەکانی عەقیدە و کۆمەڵایەتی و ژیاری.\nچوارەم: ڕووناکی خستنە سەر پەیوەندی دووسەرە لەنێوان ئیسلام و ڕووداوەکانی مێژووی ئیسلامی بە ھەموو ئاسۆکانیەوە.\nپێنجەم: بەدواداچوون بۆ دیاردە مێژووییە گەورەکان بە شێوەیەکی ستوونی، بۆ ئەوەی تووشی پچڕان و پەرشوبڵاوی نەبن، وە بۆ ئەوەی ھەلی ئەوەمان دەستکەوێت کە بەسەر ھەموو ڕەھەند و گۆڕانەکانیدا زاڵبین تا بگەینە ڕووکار و تایبەتمەندییە بنەڕەتیەکانیان.لەپێناوی ئەمەدا ھەوڵمداوە کە بەشەکانی کتێبەکە لە مێژووی ئیسلامی بکۆڵێتەوە بە تێڕوانینێکی نوێوە کە دابەشکردنە تەقلیدیەکەی سەردەمەکانی مێژووی ئیسلامی تێپەڕێنێت، وە ئەندازەگیرییەکی نوآ پێشکەش بکات بۆ ڕووداوەکان، کە پێموایە توانای باشتری ھەیە بۆ کۆکردنەوەی بەشە جیاوازەکان و ڕووناککردنەوەیان و دەرخستنی ناوەرۆکەکەیان، ئەم ئەندازەگیریە مەنھەجیە لەسەر چوار پایە دەوەستێت یان چوار پانتایی دەگرێتەوە لە مێژووی ئیسلامیدا، ئەوانیش ئەمانەن:\nیەکەم: دەوڵەت و دەسەڵات و پێشڕەویی.\nدووەم: بانگەواز و بڵاوبوونەوە و مامەڵە لەگەلڕ ئەوانیتردا.\nسێیەم: ئاڵنگەری (تحدیات) و دژەھێرش و پەیوەندییە نێودەوڵەتیەکان.\nچوارەم: ژیانی کۆمەڵایەتی.ھەروەھا لە کتێبی (دەروازەیەک بەڕووی ژیاری ئیسلامیدا) کە بە گرنگترین دەسکەوتەکانمی لەبواری مێژوودا دادەنێم بەڕەھایی… ھەوڵمداوە مەنھەجێکی پڕاکتیکی درووست پەیڕەو بکەم بۆ مامەڵە لەگەل پڕۆژەی ژیاریی ئیسلامی بە وانەوتنەوە و توێژینەوە، چونکە ڕێبازەکانی لێکۆلێنەوەی ژیاری ئیسلامی لە خوێندنگە و پەیمانگا و زانکۆکانماندا، تا ئێستاش چەندین کەموکوڕی ھەیە، دیارترینیان پارچە پارچەکردنی جەستەی ئەم ژیاریەیە و پێشکەشکردنیەتی بە خوێندکار بە ھەڵوەشاوی و پارچەکراوی، بەمەش کەسایەتیە دیارەکەی لەدەست دەدات، وە ئەو ڕواڵەتانە دەفەوتێن کە لە ژیاریەکانی تر جیای دەکەنەوە و تایبەتمەندی ژیاری ئیسلامین، و وەک کۆمەڵە چالاکیەک دەردەکەوێت لە بوارەکانی ڕۆشنبیری و مەعریفی و ئابووری و ئاوەدانی و کۆمەڵایەتی لێرەو لەوي، لەوانەیە ھەندي تایبەتمەندی دەرکەوێت، بەڵام وێنای کۆتایی نانوێنێت بۆ ئەوانەی ئینتیمایان بۆی ھەیە لە ڕووەکانی ژیان و جیھان و بوون.لەمەوە خوێندکاری ئامادەیی و زانکۆکان دەردەچن بەبي ئەوەی زانیاریەکی قووڵیان ھەبێت لەسەر تایبەتمەندییەکانی ژیاری ئیسلامی و ئەو پێکھێنەرانەی کە جیای دەکەنەوە لە ژیاریەکانیتر، ئەمە سەرەڕای ئەوەی دەردەچێت بەبي ئەوەی ھەستی شانازیکردن بەو ژیاریەوە لەلای درووست ببێت، ئەمەش لەبەر ئەوەی وانەی مێژوو و ژیاری تەنھا گرنگی بە ڕەھەندی پەروەردەیی دەدات، بەڵام ئەم ڕەھەندە وندەبێت و نامێنێت لە میانەی ئەو ھەڵە مەنھەجیەوە کە دەکرێت بەوەی ھیچ ڕواڵەتێک نادات بەو خوێندکارە کە پەیوەستی بکات بەو ژیاریە دەوڵەمەندەوە کە نزیکیترینە لە ویست و ئەرکە بنەڕەتیەکانی مرۆڤ لەم جیھانەدا، نەک ھەر ئەوە بەڵکو ئێمە لە کۆتایی ئەم پڕۆسەیەدا دەگەینە کۆمەڵێک ئەنجامی پێچەوانە وەکو ڕەتکردنەوەی پڕۆژەی ژیاری ئیسلامی لەلایەن زۆرێک لە دەرچووانەوە، وە ئینکاریکردن و ھەڵگەڕانەوە لێی، لەبەرامبەر ئەمەدا ھەڵپەکردن بەرەو ھەندآ ژیاریتر و فریوخواردن بە ڕواڵەتە بریقەدارە خەڵەتێنەرەکەی، بەتایەبتی ژیاری ڕۆژئاوا، بەمەش وانەوتنەوە لە بواری ژیاری ئیسلامیدا دەبێتە چەکێک دژی خۆمان بۆ لەناوبردنی متمانە بە بنەماکانی ژیاری خۆمان، و توانای دووبارە ھەستانەوە و کاریگەریەکەی لەم ڕۆژگارەدا، وە نەمانی متمانە بە بەشداریی ئەم ژیاریە لە داڕشتنەوەی دواڕۆژی مرۆڤایەتی ھەروەکو کۆمەڵێک لە بیرمەندان و توێژەران و ڕۆژھەڵاتناسان جەختی لێدەکەنەوە.\nھەرچۆنێک بێت ئێمە ئەمڕۆ کە وانەی ژیاری ئیسلامی دەڵێینەوە پێویستیەکی زۆرمان بە مەنھەجێکە کە مامەڵە لەگەل ئەو ژیاریەدا بکات وەکو کەسایەتی یان پێکھاتەیەکی جیاواز ھەر لە سەرھەڵدانیەوە تا گەشەکردن و پوکانەوە و بێھێزبوون وسەرلەنوآ ھەستانەوەی، کاتێک زانیمان ئەم ژیاریەمان لە نەبوونەوە نەھاتووە، و پێکھاتەکانی بە رێگایەکی میکانیکی کۆنەبوونەتەوە لەم ژیاری و ئەو ژیاریەی تر تا ببنەبار بەسەریەوە، بەڵکو بە کاریگەری و کارتێکەرە ئیسلامیەکان نەشونمای کردووە، ھەروەھا بەپێی ڕایەڵەیەک لە مەرج و بنەما کە ئەم دینە دایڕشتوون، وە لە منداڵدانی ئیسلامیدا گەشەیکردووە نەک لە شوێنێکیتر، ھەروەھا جێگە و شوێنەواری کتێبی خوای گەورە و سوننەتی پێغەمبەر(د.خ) بە ھەموو سوچ و قوژبن و خانە و زیندوێتی و شادەمارەکانیەوە دیارە کە ھیچ توێژەرێکی باش نکوڵی لێناکات، کاتێک ئەمەمان زانی بۆمان دەردەکەوێت کە چەند تاوانمان کردووە کاتێک ئەم ژیاریەمان داوە بە خوێندکارەکانمان بە پارچە پارچەیی و لێکھەڵوەشاوی و ڕەتکردنەوەی ئەوەی کە کاریگەری ئیسلامی لەسەر ھەموو جومگەکانی ھەبێت، مەگەر لە باسی زانستە نەقڵیەکاندا کە پەیوەندی بە دانراوە کۆنەکانەوە ھەبێت کە دوورن لە ژیان و دابەزینە ناو دامەزراوە و شەقام و قوتابخانە و ناومال.\nزۆر وانەمان بە خوێندکارەکانمان وتووەتەوە ھەندێجار بە درێژیی یان بەکورتی لەبارەی ھۆکارەکانی کەوتنی فڵان دەوڵەت و فیسار خیلافەت لە مێژووی ئیسلامیدا وەکو ئومەویەکان و عەباسیەکان و فاتیمیەکان و عوسمانیەکان، بەڵام ھەوڵمان نەداوە -کەمێک نەبێت- کە لەسەر دیاردەی داڕمانی ژیاری ئیسلامی لە سیاقە مێژووییەکەیدا بوەستین، بەدوور لە چوارچێوەیەکی سیاسی دیاریکراو، بۆئەوەی بەدواداچوون بکەین بۆ ھۆکارە جۆراوجۆرەکانی پەککەوتنی و دەستنیشانکردنیان بە قووڵی و ڕوونی، کە توانایەکی گرنگمان بدات بۆ ئەگەری دووبارە ھەستانەوە لە ڕێگای تێگەیشتن و درککردنی ئەو ھۆکارانەی کە بەدرێژایی چەند سەدەیەکی ڕابردوو بوونەتە ھۆی داڕمان و لەناوچوونی ئەو ژیاریە.\nجارێکیتر دووبارەی دەکەمەوە پڕۆژەی ژیاری بەدیل کە لە ئومەتی ئیسلامی چاوەڕوان دەکرێت لە سەرەتاکانی سەدەی نوێدا، تێر و تەواو نابێت و سەرەتایەکی درووستی نابێت تا ھەموو ھۆکارەکانی لەناوچوونی ئەزموونی ژیاری پێشوو لەبەرچاو نەگرێت کە بوونە ھۆی پوکانەوە و داڕمانی ئەو ژیاریە، کاتێک لەو ھۆکارانە دەکۆڵینەوە و ئاگاداری ژیاری ھاوچەرخیش دەبین لە ژێر ڕۆشنایی کەڵەکەبوونی گۆڕاوەکان لە ڕووی چەندێتی و چۆنیەتیەوە لەم چەند سەدەیەی دوایدا لەناو گۆڕەپانی ئیسلامی یان دەرەوەی، دەتوانین قۆناغەکە تێپەڕێنین، و بەرەو ئامانج بڕۆین بەدەربازبوون لە ھەموو ھۆکارەکانی گێڕانەوە بۆ دواوە و پەکخستن و ڕێگری.ئەم ئەڵقەیە گرنگیەکی ئەکادیمی ھەیە لە توێژینەوەکانی ژیاریدا، بەڵام بۆ ئەزموونی ئەم سەردەمەمان لەسەروو ئەوەشەوە بەھایەکی زیاتر وەردەگرێت، چونکە یارمەتیدەر دەبێت بۆ بنیاتنانی پڕۆژە ژیاریەکە بە گەورەترین بەرچاو ڕوونی و ئاگایی.\nلەژێر ڕۆشنایی ئەوەی باسکرا، وە لەپێناو تێپەڕاندنی مەنھەجی پارچە پارچەکردن و لێکھەڵوەشاندن لە لێکۆڵینەوەی ژیاری ئیسلامی، کە لە زۆربەی خوێندنگا و پەیمانگا و زانکۆکانی جیھانی عەرەبی و ئیسلامیدا پەیڕەو دەکرێت، گرنگە ئەم بابەتانەی خوارەوە بەو شێوەیە بخوێندرێن و دابەش بکرێن بەسەر ساڵانی خوێندندا، جا یان بەپێی (سیستمی ئینگلیزی) کە چوار ساڵە یاخود (سیستمی ئەمریکی) کە چوار کۆرسی خوێندنە:\nساڵی یەکەم (کۆرسی یەکەم): بنەماکانی ژیاری ئیسلامی (بنچینە و دامەزراندنی ئیسلامی بۆ کردەی ژیاری لە قورئان و سوننەتدا، ھەروەھا پڕاکتیزەکردنی لە مێژوودا لە ھەردوو سەردەمی پێغەمبەر(د.خ) و ڕاشیدین).\nساڵی دووەم (کۆرسی دووەم): گەشەسەندنی ژیاری ئیسلامی (پێدراو و ئەرک و تایبەتمەندی).\nساڵی سێیەم (کۆرسی سێیەم): پوکانەوە و داڕمانی ژیاری ئیسلامی (ھۆکارە ناوخۆیی و دەرەکیەکان).\nساڵی چوارەم (کۆرسی چوارەم): ئێستا و داھاتووی ژیاری ئیسلامی (لەسەردەمی ئاڵنگەری تەکنۆلۆجیا، باڵادەستی ڕۆژئاوا، سیستمی نوێی جیھانی، جیھانگەرایی، نوێترین تیۆریەکان لەبارەی کۆتایی مێژوو و ململانێی ژیاریەکان، پایەکانی پڕۆژەی ژیاری بەدیل، ئەگەرەکانی بەشداری دیاریکردن لە دواڕۆژی جیھان).کتێبەکەم (دەروازەیەک بەڕووی ژیاری ئیسلامیدا – مدخل إلی الحچارە الاسلامیە) بە پێشەکی و چوار بەشەکەیەوە ھەوڵێکی ئەزمونگەراییە لەم پێناوەدا.بەڵام کتێبەکەی ترم (ڕاڤەکردنی ئیسلامیانەی مێژوو) لەوانەیە یەکەم ھەوڵی ھاوچەرخ بێت لە بواری فەلسەفەی مێژوودا بۆ ڕانانی وێنایەکی گشتگیر لە تێڕوانینی ئیسلام بۆ یاساکانی جووڵەی مێژوو، یان یاسا خواییە کارپێکراوەکان لە مێژوودا.قورئانی پیرۆز بنەماکانی (مەنھەج)ێکی تێر و تەواو پێشکەش دەکات لە بارەی مامەڵە لەگەل مێژووی مرۆڤایەتیدا، وە ئەم مامەڵەیە دەگوازێتەوە لە قۆناغی ڕانان و کۆکردنەوە بۆ ھەوڵی ھەڵھێنجانی ئەو یاسا و ڕێسایانەی دیاردە کۆمەڵایەتی- مێژووییەکان بەڕێوەدەبەن، ھەروەکو (ئیبن خەلدون) کردوویەتی لە دواتردا، بەمەش ڕێگای ڕووناک کردووەتەوە بۆ فەیلەسوفانیتری مێژوو کە دوای (حەوت سەدە) توانیویانە ئەو ئاماژانەی ئەو وەرگرن و بنیاتی تری لەسەر بنێن، ئەمەش لەوەدا بەرجەستە دەبێت کە قورئان بەردەوام جەخت لەسەر چیرۆکی پێغەمبەران و مێژووی کۆمەڵگا و ئومەتانی ڕابردوو دەکاتەوە، ھەروەھا جەخت لەوە دەکاتەوە کە (یاسا و ڕێسا) گەلێک ھەن کە جووڵەی مێژوو ملکەچیان دەبێت لە بەردەوامی و گەشەسەندن و گواستنەوە لە حاڵێکەوە بۆ حاڵێکیتر.زۆرێک لە توێژەران و فەیلەسوفانی مێژووی ھاوچەرخ کەوتوونەتە ھەڵەیەکەوە کە دەڵێن (ئیبن خەلدون) یەکەم کەس بووە کە ئەم مەنھەجەی پەیڕەوکردووە، و لەپێش ئەوەوە ھیچ ھەوڵێکی لەو جۆرە نەبووە…\nئەم مەنھەجە نوێیە کە قورئان پێشکەشی دەکات زیاد لە جارێک جەخت لەوە دەکاتەوە کە مێژوو گرنگی ئیجابی خۆی وەرناگرێت بەوە نەبێت کە بکرێتە بوارێک بۆ توێژینەوە و تاقیکردنەوە، کە ئەو بەھا و یاسایانەی لێوەربگیرێت و ھەڵبھێنجرێت کە بەبآ ئەوان ھیچ بەرنامەڕێژیەک بۆ ئێستا و داھاتوو بەدی نایەت.\nلێکدانەوەی ئیسلامی بۆ تەنھا کۆمەڵێک سەلمێنراو نیە کە دوای ڕووداوە مێژووییەکان داڕێژرابێت و بیەوێت ئەو ڕووداوانە کە پێشتر ڕوویانداوە دواتر لە قاڵبیان بدات بە زۆرەملێ، بەڵکو ڕێبازێکە بەپێی شێوازی بابەتیانە بۆ ڕووداوەکان دەڕوانێت (چۆن ڕویداوە وەکو خۆی) نەک (چۆن پێویستە ڕووبدات)، وە لە سروشتی پەیکەری مێژوویی بۆ مرۆڤایەتی دەڕوانێت ، کەواتە ئەمە گەڵاڵەبوونی ھێڵە گشتیەکانی جووڵەی مێژووە کە قورئان دەینەخشێنێت لە کۆمەڵێک بنەمای گشتیدا ناویان دەنێت (یاسا سەلمێنراوەکان)، ڕاڤەکارانی ئیسلامیش وەکو خاڵی دەسپێک پەیڕەویان دەکەن بۆ تەفسیر و تێگەیشتن و درککردنی ڕەگەزەکانی جووڵەی مێژوو و ئەنجامی ڕووداوەکانی و ڕێڕەوە جۆراوجۆرەکانی، کەواتە ئەمە ڕاڤەیەکی گشتی فراوانە، ڕاستترین وێنەی ئەو یاسایانە دەخاتەڕوو کە مێژوو بەڕێوەدەبەن.\nلەمیانەی وانەبێژیم بە خوێندکارانی کۆلێجی ئەدەبیات لە بابەتی (فەلسەفەی مێژوو) بۆمدەرکەوت کە ڕاڤە و تەفسیری ئیسلامی بۆ مێژوو چەند گرنگە، ئەویش بە توێژینەوەی فراوان و گشتگیر کە تێڕوانینەکەی ڕاستەوخۆ لە کتێبی خوای گەورەوە وەربگیرێت، بەشێوەیەک ڕاوبۆچوونی فەیلەسوفان و بیرمەندانی کۆن و نوآ تێپەڕێنێت، زۆرێک لەوانە کەوتوونەتە نێوان بەرداشی چیرۆکە خەیاڵیە بآ بنەماکانی ئیسڕائیلی و تێزە فەلسەفیەکانی یۆنانیەکان کە کاریگەری بتپەرستیان لەسەرە، یاخود ھەواداریی ئەقڵگەرایی سرووشتی کە لەم دوو سەدەیەی دواییدا بەبرەوبوو، ئەم کاریگەربوون و مەیلەیان بۆ ھەڵوێست و تێزی ئەوان ھەر زووبەزوو ھەڵدەوەشێتەوە و ساختەییەکەی دەردەکەوێت و ڕووندەبێتەوە کە درووستکراون لە ڕووی چۆنیەتیەوە تەنھا بە ڕانانیان ڕاستەوخۆ و پێوانیان بە پێوەر و دراوە قورئانیەکان.\nدوای ساڵانێکی دوور و درێژ لە بڵاوکردنەوەی ئەم کتێبەم (کە لەلایەن دار العلم للملایین ساڵی ١٩٧٤) بڵاوکرایەوە، کارم بۆ ڕاستبوو کە دوو توێینەوەی زانستی بنووسم لە دوو گۆڤاردا بڵاوکرانەوە، یەکەمین بە ناونیشانی (تێڕوانینی قورئانی بۆ سەرھەڵدانی ژیاریەکان)، ئەوەی دووەمیشیان (تێڕوانینی قورئانی بۆ داڕمانی ژیاریەکان)، پشتیوان بە خوا لە دوو توێی کتێبێکدا لەگەل چەند توێژینەوەیەکیتر بڵاودەبنەوە کە لە ژێرچاپدان بە ناونیشانی (چەند وانەیەک لەبارەی مێژوو و ژیاری ئیسلامی).لە کتێبەکانم لەبارەی (ژیاننامە – سیرە)ی پێغەمبەر (د.خ) و کۆمەڵێک لە پیاوانی ئیسلام جەختم لە ڕاستیەکی مەنھەجی کردووەتەوە کە ئەوەیش ئەوەیە ئەگەر لە ڕەھەندی غەیبی و نادیار نەڕوانین لە درووست بوونی کەسایەتی و ھەڵسوکەوتی، ئەوا ھیچمان نەکردووە، چونکە ئێمە لە ژیانی پێغەمبەری ئیسلام (د.خ) دەکۆڵینەوە و باسی سوودی بوونی دەکەین، ئەم کەسایەتیانە خاڵی دەسپێکیان بریتی بووە لە ڕوانینی تیژ و دوور ، و ئەزموونی قوول لە مامەڵە لەگەل غەیب، کە دامەزراندن و چەسپاندنی ناسکترین و ترسناکترین چەمکە لەم دینەدا کە ئەوان پێوەی پابەندبوون، مژدەیان پێداوە بە خەڵکی، تێزە غەیبیەکانیان پراکتیزە کردووە، لەمیانەی ئەوەوە دنیایان بەستووەتەوە بە دواڕۆژەوە، لە ھەموو کردار و ھەڵسوکەوت و دەسکەوتێکدا ھەوڵیان بۆ داوە لە واقیعی ژیاندا، ھەر بەمشێوەیەش کتێبەکانی ترم ھاتوون (لێکۆڵینەوە لە سیرە، توێژینەوە لە ڕێبازی ڕۆژھەڵاتناسی بەریتانی ھاوچەرخ مۆنتیگمری وات، نوسینگەلێکی ھاوچەرخ لە سیرەی پێغەمبەر(د.خ)، ڕێبەری مێژوو و ژیاری ئیسلامی لە سیرەی پێغەمبەر(د.خ)دا، ڕواڵەتەکانی ھەڵگێڕانەوەی ئیسلامی لە خیلافەتی عومەری کوڕی عەبدولعەزیزدا، عیمادەدین زەنگی، نورەدین مەحمود ، پێاوێک و ئەزموونی ئیسلامی)… کە ڕەنگدانەوەی ئەم تێڕوانینە مەنھەجیەن کە جیامان دەکاتەوە وەکو ئومەت لە ھەموو ئومەت و کۆمەڵەکانیتر.\nکتێبەکانم لەبارەی مێژووی ھاوچەرخ وەکو (ڕواڵەتەکانی تراجیدیامان لە ئەفریقیا، یاری ڕاستڕەو و چەپڕەو، تیشکێکی نوآ بۆ سەر یاری ڕاستڕەو و چەپڕەو، نووسینگەلێکی ئیسلامی، لەبارەی خەمەکانی فەلەستین و جیھانی ئیسلامی، یەکەمین داستانی سەدە، چەند بیرەوەریەک لە بارەی ١١ ئەیلول، ئەمریکا جارێکیتر)، تێیاندا دەیان و سەدان پرسم تاوتوێکردووە لە تێڕوانینی ئیسلامیەوە مادامێک توانی ھەیە کە قسە لەسەر ھەموو گەورە و بچوکێک بکات لەوەی کە ئەم مێژووە بەخۆیەوە بینیوە، ھەر بەو تێڕوانینە ئیسلامیەی کە پێوەری ئیسلامی ڕەسەن دەکاتەبنەما بۆ حوکمدان لەسەر ئەزموون و شارەزاییەکان.\nلە کۆتاییدا نەک کۆتا قسە، من لە مامەڵەم لەگەل دەرھاویشتەکانی بزووتنەوەی ڕۆژھەڵاتناسی و تێزەکانیدا ئەوەم تێپەڕاندووە کە ڕەتی بکەمەوە و شەڕ ڕاگەیەنمی دژی، ھەروەکو ئەوەشم ڕەتکردووەتەوە کە شوێنیان بکەوم و ڕایەکانیان پەیڕەو بکەم، بەڵکو پشتم بەستووە بەم پێوەرە مەنھەجیە قورئانیە کە دەفەرموێت [ۆڵا ێجڕمَنَّکُم شَنَآنُ قَومٍ عَڵی ڕنْ ڵا تَعدِلُوا اعْدِلُوا هو أقرَبُ لِلتَّقۆی…] (سورەتی مائیدە:٨).\nلە ماوەی پەنجا ساڵدا، و لەمیانەی قۆناغگەلێکی نزیک لەیەک ھەندێکجار و دوور لەیەکتری جاروبار مامەڵەم لەگەل(ڕۆژھەڵاتناسی)دا کردووە، بە خوێندنەوە و وانەبێژی و کتێب نووسین، لەماوەی کۆتایی پەنجاکانی سەدەی ڕابردوو تا سەرەتای دەیەی یەکەمی ئئەم سەدەیە بوارم بۆ ڕەخسا کە دەیان دانراوی ڕۆژھەڵاتناسان بە جیاوازی وڵاتیان لە ئەوروپای ڕۆژھیڵات و ڕۆژئاوا، وە بواری ئەوەم درا بابەتی (ڕۆژھەڵاتناسی) بە خوێندکارانی خوێندنی باڵا، و گفتوگۆی نامەی ماستەر و تێزی دکتۆرا بکەم کە پەیوەندیدارن بەم بابەتەوە لە زۆرێک لە زانکۆ عەرەبی و ئیسلامیەکاندا، وە کۆمەڵێک کتێبیشم دانا کە ھەندێکیان تایبەت بوون بە فکری ڕۆژئاوا و ڕۆژھەڵاتناسی، ئەوانیتر تایبەت بەم بیر و مەنھەجەی خۆم کە سەرجەمیان دەکاتە (١٤) کتێب.\nئەم کتێبانە دوو ئاڕاستەیان گرتووە، یەکەمیان ڕەخنە دەگرێت لە دراوو ودەرھاویشتەکانی ڕۆژھەڵاتناسی و ڕەتیان دەکاتەوە: ( لێکۆڵینەوە لە سیرەی پێغەمبەر(د.خ)، ئیبن خەلدون وەک ئیسلامخوازێک، لەبارەی سەرلەنوا نووسینەوەی مێژووی ئیسلامی، توێژینەوەیەکی بەراوردکاریی مەنھەجی ڕۆژھەڵاتناسی بەریتانی ھاوچەرخ مۆنتمگری وات، دەروازەیەک بە ڕووی مێژووی ئیسلامیدا)، ھەرچی ئاڕاستەی دووەمە لایەنە گەشەکانی ڕۆژھەڵاتناسی دەخەنەڕوو، وەکو: (لەبارەی ئیسلامەوە وتوویانە، ئیسلام و ڕووەکەی تری بیری ڕۆژئاوایی، دەروازەیەک بۆ ژیاری ئیسلامی، بنەماکانی درووستبوونی عەقڵی مسوڵمان، تێڕوانینی ڕۆژئاوا بۆ ئێستا و داھاتووی ئیسلام، ئافرەت و خێزانی مسوڵمان لە تێڕوانینی ڕۆژئاواوە، قورئان لە تێڕوانینی ڕۆژئاوادا، ھونەر و بیروباوەڕ، ڕۆژئاواییەکان لەسەر ئیسلام دەدوێن)..بەھەرحال – لەدڵی خۆمدا دەمووت – ئەوە مامەڵەی مەنھەجی دادپەروەر لەگەل کەلەپوری ڕۆژھەڵاتناسیدا بەدیھات، ویچنەکە لە ھەردوو ڕوەکەوە سەیرکرا، ڕەشی تەڵخ و سپی درەوشاوە، مێژوونووس شاعیر نیە داشۆرین پیاھەڵدان بکات، بەڵکو توێژەرێکی دادپەروەرە دەیەوێت بگاتە ڕاستی بەوپەڕی بابەتیبوونەوە.\nئەو بنەمایەی کە لە ماوەی پەنجا ساڵدا بە خوێندکارەکانمم وتووە ئەوەیە خۆتان بپارێزن لە یاسای (یان ئەمەیان یاخود ئەوەیان)، بەڵکو پابەندبن بە یاسای (ئەمەشیان و ئەویشیان)، چونکە ئەمە کلیلێکی مەنھەجی زۆر وردتان دەدات بۆ مامەڵە لەگەل دیاردە و شتەکان لە سیاقی فیکر و ژیاندا، ھەروەھا قورسایی و ناڕەحەتی چەلەحانێی بآ ئەنجامتان لەسەر ناھێڵێت کە تێیدا ھەر لایەک دەست بە تێڕوانین و قەناعەتی خۆیەوە دەگرێت، ئەمە لە کاتێکدا یەکێکیان ئەویتریان تەواو دەکات، ببینن پێداگری لەو جۆرە چەند کات و ھەوڵی بردووە کە دەکرا لە کارێکی بنیاتنەردا بەگەڕ بخرایە لە جیاتی ئەوە ، پێغەمبەری خواش (د.خ) لە زیاتر لە فەرموودەیەکدا ئەوەی دووپاتکردووەتەوە.


دەورەێكی دیكەی فێرگەی پێشمەرگایەتی سازمانی خەبات كۆتایی پێهات\nدەورەییەكی سەرەتایی پێشمەرگەی تازە پەیوەست بوو بە ریزەكانی سازمانی خەبات كۆتایی پێهات. رۆژی سێ شەممە رێكەوتی 27ی خەرمانانی 1397ی ك خ، رێورەسمی كۆتایی هاتنی دەورەی سەرەتایی و چەكداركردنی پۆلێك پیشمەرگەی تازەپەیوەست بوو؛ لەژێر چاودێری و بەرێوەبردنی كۆمیسیۆنەكانی سیاسی نیزامی و پەروەردە و لەژێر ناوی دەورەی شەهید "خەلیل پاشایی" بەرێوەچوو.\nسەرەتای رێورەسمەكە بە دەقیقەیێك بێدەنگی بۆ رێز گرتن لە روحی شەهیدان دەستی پێكرد و پاشان چەند وتەیك لە لایەن بەرێز كاك كامیل نورانی فەرد ئەندامی دەفتەری سیاسی سازمانی خەبات پێش كەش كرا كە تییدا تێكۆشانی رەوای نەتەوەیی بەرجەستە كرا و گرینگی و بایەخی خەبات لە رێی ئازادی گەل و نیشتمان و رێبوارانی ئەو رێگەیە باسی لێوە كرا. بەرێز نورانی فەرد بە هەلسەنگاندنێكی دۆخی ئێستای جوڵانەوەی گەلی كورد لە كوردستانی ئێران و بە تایبەت دوایین جینایەتەكانی رژیمی ئاخوندی و وەڵامی توند و یەكانگیرانەی خەڵكی كوردستان بە بەرێوە بردنی مانگرتنی سەرتاسەری لە كوردستان بە نیشانەی نارەزایەتی بە حوكمی سیدارەی لاوان و كردەوەی ترۆریستی 17ی خەرمانانی كۆیە و هەروەها بە هەلسەنگاندنی دۆخی رژیم لە هەموو ئاستەكانی دەرەوە و ناوخۆیی و خەباتی گەلانی ئێران، ئەركی پێشمەرگایەتی بە هەستیار و پڕ بایەخ لێكدایەوە و یەكگرتوویی ریزەكانی تێكۆشەرانی رێگەی ئازادی بە ئەركی هەنووكەیی لایەنەكان زانی و لەو پیناوە دا كاریگەری بوونی ناوەندی هاوكاریی و بەرفراوان كردنی ئەو پێكهاتەیە وەك مكانیزمیك بۆ قۆستنەوەی دەرفەتەكان و كەمكردنەوەی هەرەشەكانی سەر نەتەوەكەمان وەبیر هێندرایەوە.\nلەدوای وتەكانی كاك كامیل نورانی فەرد ، بەرێز خاتوو ئەوینی فەرەجی بەرپرسی هێزی پێشمەرگەی ژنان و ئەندامی كومیتەی ناوەندی پەیامێكی بە بۆنەی كۆتایی دەورەی پێشمەرگایەتی پێش كەش كرد كە تێیدا وێرای پیرۆزبایی كۆتایی سەركەوتووانەی دەورە ووتی: لە ریزی سازمانی خەباتی كوردستانی ئێران دا هیچ جۆرە جیاوازێك لە بەینی ژن و پیاو، كوڕ و كچ دانیە. تەنیا شتێك كە جیاماندەكاتەوە ئەوەیە كە كێمان دڵسۆزتر و بە باوەر تر و چالاكتر بێ لە پێناوی بەرەوپێش بردنی ئەرك و راسپاردەكانی دا. سازمانی ئێمە بە شانازیەوە رێزی ژن و پیاو و كوڕ و كچ وەك یەك دەگرێ وپێی وایە كە ئەركی شۆڕش و خەبات لەسەرشانی هەر دوو رەگەزی ژن و پیاوە و ژن دەتوانێ لە ناو سازمانی خەبات دا دەور و نەقشی دیاری هەبێ لە بەڕێوەبردن و بەرەو پێش چونی سازماندا.\nپاشان لەلایەن خاتوو ماریا یەكێك لە ئەندامانی دەورەكە پەیامی سپاس و پێزانین لە مامۆستایانی فێرگە خوێندرایەوە و لە پاشان دا چەكی شەرەف و كەرامەت لە لایەن مامۆستا و بەرپرسانی دەورەكە پێش كەش بە پێشمەرگە تازە پەیوەست بووەكان بە ریزی سازمانی خەبات كرا.\nڕێکه‌وت: 2018-09-19 10:40:05


خێزانی جێگره‌وه یه‌كێك له پڕۆژه هاوبه‌شه‌كانی نێوان به‌ڕێوه‌به‌رایه‌تی گشتی چاودێری‌و گه‌شه‌پێدانی كۆمه‌ڵایه‌تی له پارێزگای سلێمانی‌و ڕێكخراوی یونسێف‌و ڕێكخراوی (ستێپ)ه، بۆ یه‌كه‌مجاره له پارێزگای سلێمانی ئه‌زموون ده‌كرێت‌و پاشان له ته‌واوی هه‌رێمی كوردستان‌و له‌لایه‌ن وه‌زاره‌تی كارو كاروباری كۆمه‌ڵایه‌تییه‌وه سه‌په‌رشتی ده‌كرێت.\nپڕۆژه‌یه‌كه كارده‌كات بۆ گه‌ڕان‌و دۆزینه‌وه‌ی خێزانی شایسته‌و ئاماده‌یان ده‌كات بۆ ئه‌وه‌ی ببنه لانه‌یه‌كی ئارام‌و خێزانێك پڕ له باوه‌شی گه‌رم بۆ ئه‌و منداڵانه‌ی به هه‌ر هۆكارێك باوه‌شی خێزانه‌كانیان له ده‌ستداوه‌و ڕوو له ماڵه‌كانی منداڵان ده‌كه‌ن له به‌ڕێوه‌به‌رایه‌تی چاودێری كۆمه‌ڵایه‌تی.\nمێژووی خێزانی جێگره‌وه:\nپڕۆژه‌ی خێزانی جێگره‌وه له ساڵی 2016 ه‌وه به شێوه‌ی كرداری كاری تێدا ده‌كرێت، سه‌ره‌تا به قۆناغی ڕاهێنانی ستافه‌كان ده‌ستی پێكردووه پاشان كردنه‌وه‌ی هۆبه‌كه له مه‌راسیمێكی شایسته‌دا له ڕۆژی 31ی 8ی 2017 به ئاماده‌بوونی به‌ڕێزان وه‌زیری كارو كاروباری كۆمه‌ڵایه‌تی‌و ژماره‌یه‌ك له ئه‌ندامانی په‌رله‌مان‌و پارێزگاری سلێمانی‌و ئه‌نجومه‌نی پارێزگای سلێمانی‌و به‌ڕێز به‌ڕێوه‌به‌ری گشتی چاودێری‌و گه‌شه‌پێدانی كۆمه‌ڵایه‌تی سلێمانی‌و نوێنه‌ری لایه‌نه سیاسییه‌كان هۆبه‌كه به فه‌رمی كرایه‌وه بۆ كاركردن، دواتر له ساڵی 2017 به شێوه‌ی كرداری زیاتر له 10 خێزان په‌سه‌ندكران وه‌ك خێزانی جێگره‌وه‌و ئاماده بۆ وه‌گرتنی منداڵ‌و 5 منداڵیش گواسترانه‌وه بۆ ناو خێزانه جێگره‌وه‌كان‌و له ئێسته‌دا له ژیانێكی شایسته‌و ئاسایی خۆیاندا ده‌ژین‌و پڕۆژه‌كه‌ش به‌رده‌وامه له كاره‌كانی.\nئامانجی چاودێری جێگره‌وه بریتییه له دابینكردن‌و ڕه‌خساندنی هه‌موو جۆره‌كانی چاودێری بۆ ئه‌و منداڵانه‌ی كه چاودێریی خێزانی ده‌یانگرێته‌وه هه‌روه‌ها په‌روه‌رده‌كردنیان به په‌روه‌رده‌یه‌كی ڕاست‌و دروست‌و قه‌ره‌بووكردنه‌وه‌ی ئه‌و سۆزو خۆشه‌ویستییه‌ی له ده‌ستیانداوه له چوارچێوه‌ی ڕه‌خساندنی ژینگه‌یه‌كی خێزانی جێگره‌وه بۆیان.\nخێزانی جێگره‌وه چییه‌و به كێ ده‌وترێت؟\nخێزانی جێگره‌وه بریتییه له‌و خێزانه‌ی كه منداڵ له ڕووی بایۆلۆجییه‌وه سه‌ر به‌وان نییه، به‌ڵام پێی سپێردراوه تا له ئامێزیدا چاودێریی بكرێت‌و بپارێزرێت‌و په‌روه‌رده‌بكرێت‌و ئه‌وه‌ی به‌هه‌ر هۆیه‌ك له ده‌ستی داوه له سۆزو خۆشه‌ویستی بۆی قه‌ره‌بوو بكرێته‌وه بۆ ماوه‌یه‌كی دیاریكراو. (پێكدێت له ژن‌و مێر، یان ژن یان ئافره‌ت به ته‌نها خۆی چ جیابوه‌وه بێت یان بێوه‌ژن یان هه‌ركه‌سێك هه‌مان حوكمی هه‌بێت).\nمه‌رجه‌كانی ئه‌و خێزانه‌ی ده‌توانێت ببێته خێزانی جێگره‌وه چین؟\nیه‌كه‌م/ ئه‌و مه‌رجانه‌ی پێویسته له خێزانی جێگره‌وه‌دا هه‌بن:\nأ ـ عێراقی بێت‌و دانیشتوی هه‌رێم بێت.\nب ـ شایسته‌یی یاسایی هه‌بێت.\nج ـ به خوو ڕه‌وشتی په‌سه‌ند‌و باش ناسراوبێت.\nد ـ نه‌خۆشی گوازراوه‌ی نه‌بێت.\nه ـ توانای له خۆگرتن‌و به‌خێوكردنی منداڵ‌و دابینكردنی خزمه‌تگوزاری چاودێری جێگره‌وه‌ی هه‌بێت‌و نیازپاك بێت.\nو ـ پێویسته هه‌ریه‌كه له ژن‌و پیاو ته‌مه‌نیان له 25 ساڵ زیاتر بێت.\nدووه‌م/ ئه‌و به‌ڵگه‌نامانه‌ی پێویسته پێشكه‌شیان بكات:\nأ ـ داواكارییه‌ك كه له‌لایه‌ن هه‌ردوو هاوسه‌ره‌وه واژۆكرابێت ئه‌گه‌ر له ژیاندا بوون، یان كه‌سێك كه مافی پێشكه‌شكردنی داواكاری هه‌یه.\nب ـ ڕه‌گه‌زنامه‌ی عێراقی‌و ناسنامه‌ی باری شارستانی‌و كارتی زانیاریی.\nج ـ ڕاپۆرتێكی پزیشكی كه له لایه‌نێكی پزیشكی تایبه‌تمه‌ندو متمانه‌پێكراوه‌وه ده‌رچووبێت.\nد ـ نووسراوی پشتگیریی ئاسایش.\nه ـ به‌ڵگه‌نامه‌یه‌ك بیسه‌لمێنێت پێشینه‌ی تاوانكاری نییه.\nسێیه‌م: پێویسته پێشكه‌شكاری داوا خولێكی تایبه‌ت به په‌روه‌رده‌ی منداڵی پێسپێردراوی بینیبێت.\nمه‌رجه‌كانی ئه‌و منداڵه‌ی پێویستی به خێزانی جێگره‌وه‌یه چین:\nبۆ وه‌رگرتنی زانیاریی زیاتر‌و خوێندنه‌وه‌ی ته‌واوی ڕێنمایی خێزانی جێگره‌وه به زمانی كوردی (لێره) كلیك بكه.\nناونیشان‌و ژماره ته‌له‌فونی هۆبه‌ی خێزانی جێگره‌وه:\nسلێمانی، شه‌قامی‌س سه‌ره‌كی گه‌ڕه‌كی به‌كره‌جۆ، بینای كۆمه‌ڵگه‌ی چاودێری كۆمه‌ڵایه‌تی سلێمانی.\nبه‌رپرس: موحه‌ممه‌د عه‌لی/ توێژه‌ری كۆمه‌ڵایه‌تی.


‘دیارده’ی هێڵی له‌ڤ و پیاوه‌كانی ده‌وروبه‌ری – كولتور مه‌گه‌زین\nپرسی ئێستا!گوتاری فیمینستی\nهۆزان مه‌حمود – سه‌رنجێكی كورت له دیارده‌ی `مۆدێرنبوونی كوردی`\nبابه‌تی: هۆزان مه‌حمود\t کانونی دووهەم 30, 2020\nپۆستێكی فه‌یسبوكی هێڵی لۆڤ\nله ڕاستیدا هه‌ر قسه پێ گووتنێك به كه‌سی (هێڵی له‌ڤ) به هه‌ڵه ده‌زانم، به‌ڵام گرنگه ئێمه باس له‌م ژنه بكه‌ین وه‌ك دیارده‌یه‌كی دزێو و درێژكراوه‌ی كولتورێكی گڵۆباڵی به‌رخۆری، گه‌نده‌ڵی و به‌كاڵابوون. ئه‌وه‌ی ئه‌و و هاوشێوه‌كانی له كوردستان ده‌یكه‌ن له ئه‌وروپاش هه‌یه، ئه‌مانه سه‌ر به‌و ڕه‌وته‌ن كه  ‘ئازاد’ی و ‘سه‌ربه‌خۆیی’ ژن له پۆست و پاره و كه‌لوپه‌لی ماركه‌دا ده‌دۆزنه‌وه، ته‌نانه‌ت له‌شفرۆشیش لای ئه‌م ڕه‌وته (پیشه)یه مادامه‌كی پاره‌ی تیایه.بێگومان ئه‌م ڕوانینه بۆ ژن، له خودی خۆیدا زاده‌ی پاتریاركیه‌تی-سه‌رمایه‌داریه و ژنی به‌مشێوه‌یه ده‌یه‌وێت و به‌مشێوه‌یه‌ش ڕێگه‌ی فراوانی بۆ ده‌كاته‌وه.\nخانمه فێمینیستی ئه‌مریكی-ئه‌فریقی ( بێل هوكس) له‌باره‌ی پاتریاركیه‌وه ده‌ڵێت؛ ( پێویسته به‌رده‌وام سه‌رزه‌نشت و ڕه‌خنه‌ی ئیمپریالیزمی سپی سه‌رده‌سته بكه‌ین، چونكه كولتوری پاتریاركی له ڕێگه‌ی ماس میدیاوه نۆرمه‌ڵایز ده‌كرێت و كێشه‌ساز ناكرێت).. لێره‌وه ئاماده‌یی هێڵی له‌ڤه‌كان، به‌شێكه له‌و كولتوره‌ی كه ئیمپریالیزمی جیهانی لێره و له‌وێش ڕه‌واجی پێده‌دات. ئه‌مڕۆ ئه‌وه‌ی له دونیادا نمایشده‌كرێت له تیڤیه‌كانه‌وه، تاڕاده‌یه‌كی زۆر له زۆربه‌ی وڵاتان وه‌ك ستانداردی لێهاتووه. بوونی كۆمه‌ڵێك پیاو به‌ده‌وری هێڵی له‌ڤدا وه‌ك كاڵا و كۆمه‌ڵێك كچی گه‌نج، ته‌واوكه‌ری یه‌كترن. وه‌ك چۆن ژنان به كاڵاده‌كرێن، به‌هه‌مان شێوه‌یش پیاوانیش به‌كاڵاكراون. ئه‌مه چ له ڕێگه‌ی به‌شداری ڕاسته‌خو له‌م نمایشانه‌دا بێت یان له‌ڕێگه‌ی به‌رخۆری و چێژه‌وه بێت.\nنه‌نگی له بیركردنه‌وه‌ی هێلی له‌ڤه‌كاندا ئه‌وه‌یه كه نائاگان له‌وه‌ی ئه‌م جۆره له ‘ئازادی’ و ‘هه‌ڵبژاردن’ به‌شێكه له خزمه‌تكردن و به‌خشینی چێژ به پیاوانی باڵاده‌ست و خاوه‌ن كۆمپانیا و ده‌سه‌ڵات و پاره. كه‌واته (ئازادی) و (بوون) ی ئه‌وان ته‌نها له ڕه‌نگی پێست و ئه‌ندازه‌ی سمت و مه‌مك و ده‌م ولێو و ڕه‌نگی قژیاندا كورت كراوه‌ته‌وه.\nله كوردستان ماوه‌یه‌كه به هۆی نه‌وته‌وه كۆمه‌لێك مۆڵ و كافێتریا و ڕێیستورانت و هۆتێلی پێنج ئه‌ستێره و ئۆتۆمبێل  و جلوبه‌رگ و كه‌ل و په‌لی ماركه بوونه‌ته به‌شێك له بوونی مرۆڤ. كه‌واته تۆ كاتێك هه‌یت كه چه‌ند شتێك له‌وانه‌ت هه‌بێت! له ڕاستیدا ئه‌م نوقمبوونه له به‌رخۆریدا یه‌كێكه له ده‌رهاویشته‌كانی ئه‌و په‌له‌قاژێیه‌ی كه ده‌سه‌ڵاتی كوردی ده‌یه‌وێت نمایشی ‘مۆدێرن’ بوونی پێبكات. جا بۆ ئه‌مه‌ش پێویستی به هه‌ڵبژاردنی شاجوان و هێلی له‌ڤه‌كان و نه‌وید زه‌ردیه‌كان و هتد.. هێڵی له‌ڤه‌كان و هاوشێوه‌كانیان ته‌نها دیكۆرێكی به‌تاڵ و ڕه‌نگاڵه و بوكه‌ڵه ئاسان بۆ جوانكردنی ئه‌م پڕۆسه‌ی به ( مۆدێرنبوونه كوردییه) له كاتێكدا مێنتاڵیتی و ئه‌قڵیه‌تی خێڵه‌كی  به‌سه‌ر كۆی كۆمه‌ڵگاو تاكه‌كانیدا زاڵه.\nواتا و كورته‌یه‌ك له مێژووی توندوتیژی له‌سه‌ر بنه‌مای…


NRT TV | کوردستان | کۆیە.. سەردانیکردنی نەخۆش لە نەخۆشخانەکان قەدەغەکرا\nکۆیە.. سەردانیکردنی نەخۆش لە نەخۆشخانەکان قەدەغەکرا\n12127 جار خوێندراوەتەوە\nدیجیتاڵ میدیای ئێن ئاڕ تی، کۆیە، خالید محەمەد\nبەڕێوەبەرایەتی نەخۆشخانەی کۆیە رایگەیاند، لە پێناو سەلامەتی گیانی هاوڵاتیان سەردانیکردن بۆ نەخۆشخانەکان بۆ کاتێکی نادیار قەدەغەکرا.\nشیروان جەلال کوێخا، جێگری بەڕێوەبەری گشتیی تەندروستیی کۆیە رایگەیاند، "بۆ سەلامەتی هاوڵاتییانی کۆیە و لەسەر فەرمانی بەڕێوەبەری گشتیی تەندروستیی کۆیە تاوەکو کاتێکی نادیار سەردانکردنی نەخۆش لە نەخوشخانەکانی سنوری بەڕێوبەرایەتی قەدەغەکراوە."\nراشیگەیاند، "داواکارین ھاوڵاتییانمان ھاوکارمان بن و رێنماییەکانی تەندروستیی جێبەجێبکەن."\nئەمەش لەکاتێکدایە، دوای ئەوەی سەدان هاوڵاتی لە ئێرانەوە گەڕانەوە هەرێمی کوردستان و لە هەریەک لە مەرزەکانی باشماخ و حاجی ئۆمەران راگیران، هاوڵاتییە گەڕاوەکانی حاجی ئۆمەران گەیەندرانە سۆران و پشکنینیان بۆ کرا.\nبەڕێوەبەرایەتی نەخۆشخانەی ئاشتی لە سۆران رایگەیاند، "لەناو ئەو كەسانەی لە ئێران گەڕاونەتەوە بۆ سۆران، هیچ حاڵەتێكی گوماناوی بۆ توشبوون بە کۆرۆنا تۆمارنەكراوە."\nبەڕێوەبەرایەتی مەرزی باشماخیش رایگەیاند، "شوێنی شیاویان بۆ گەشتیارە گەڕاوەکانی هەرێم دابینکردووە و لە چاوەڕوانی وەزارەتی تەندروستی و لایەنە پەیوەندیدارەکانی دیکە دان کە جێگایان لە سلێمانی بۆ دابین بکەن."


دکتۆر دانا سەعید سۆفی : پەرلەمانتار و پارە .. – WTARIKURD\nلە کۆمەڵگای ئيمەدا کاری پەرلەمانتاری بۆتە ئاماژەیەک بۆ نادادپەروەری کۆمەڵایەتی ، ئەمەش بەهۆی زۆری مووچەو خانەنشینیەکەی بەبەراورد لەگەڵ مووچە و خانەنشینی کارمەنديکی ئاسایی لە هەرێم . پەرلەمانتاریی لە هیچ وڵاتێکی دنیا کارێکی خۆبەخشی نیەو مووچەی بەرزیان هەیە ، بۆیە وەک چینی سەرەوە یان توێژی سەرەوەی چینی ناوەند تەماشا دەکرێن . بەڵام لە کەم ولات جیاوازی نێوان مووچەی پەرلەمانتار و کارمەندێکی تازە دامەزراو هێندەی هەريمی کوردستان فراوانە . بەهەرحال ئيمە پێوەرێکی وردمان لەبەردەستدا نیە ، بەڵام جیاوازی مووچە لە هەرێمی کوردستان ئاماژەیەکی دیارە بۆ نادادپەروەری کۆمەڵایەتی . دیارە پەرلەمانتار لەو هەرێمە وەک سیمبولی جیاوازی چینایەتی سەیر دەکرێ ، ئەمە لەکاتێکدا زۆر وەزیفەو پێشەی تر هەن کە ئیمتیازی زۆر زیاتر یان بڕێ کەمتریان هەیە لە پەرلەمانتار ، بۆ نمونە هەموو پلە تایبەتەکان ، وەزیر و راوێژکار ، ئەمە بێجگە لە لەشکرێک وەزیفە و پۆستی حیزبی لەبابەتی ئەندامانی مەکتەبی سیاسی و سەرکردایەتی حیزبەکان کە لە بودجەی گشتی تەمویل دەکرێن . بەڵام من پێموایە لەبەر چەند هۆیەکی مەعقول پەرلەمانتار و ئیمتیازەکانی بوونەتە سیمبولی نادادپەروەری ، بۆ نمونە : خەڵکی چاوەڕوانی زیاتریان لە پەرلەمان و پەرلەمانتاران هەیە ، بەڵام کە پەرلەمان نەتوانێ رۆڵی چاوەڕوانکراوی خۆی ببینێ ، هاوڵاتیان هەقی خۆیانە ئیمتیازەکانی پەرلەمانتاران بە ناڕەوا بزانن . لەلایەکی تر بەشێکی زۆری پەرلەمانتاران ناتوانن نوێنەرایەتی هاوڵاتیان بکەن یان پسپۆڕیی و شارەزاییان نیە ، واتە پەرلەمانتارمان هەیە کە شیاو نیە بۆ کارەکەی خۆی ، زۆر پەرلەمانتار هەیە کە لەماوەی چوار ساڵدا دوو رستەی بۆ بەرژەوەندی هاوڵاتیان نەگوتووە ، ئیدی بمانەوێ و نەمانەوێ ئەمە تێگەیشتنێکی نێگەتیڤ لەسەر پەرلەمانتار بە شێوەیکی گشتی دروست دەکات .\nمن پێشتر تێڕوانین و هەڵوێستی خۆم سەبارەت بە نادادپەروەری لە سیستمی مووچەو خانەنشینی لە هەرێمی کوردستان لە بۆنەی جیاوازدا ، چ لە پەرلەمان یان لە دیدار و گفتوگۆی رۆژنامەوانیدا خستۆتە روو ، ئەگەر بگەڕێینەوە بۆ ئەرشیف و پرۆتۆکۆلەکان بە ئاسانی ئەمە دەبینین ، بەڵام ئێستا ناچارم هەندێ لە بووچوونەکانی خۆم دووبارە بخەمەوەروو ، دوای پرسی ٤٨ ملیۆنەکە . جارێ بە پێویستی دەزانم هەڵوێستی خۆم سەبارەت بەمە رابگەیەنم ، من بە نیاز نەبووم پاداشتی شەش مانگیەکەی خانەنشینی کە دەکاتە ٤٨ ملیۆن دینار وەربگرم ، کە بەپێی سیستمی خانەنشینی عێراقی رێکخراوە . بەڵام دەکرێ بپرسین ، لە حالێ وەرنەگرتنی ئەو بڕە پارەیە چی بەسەردێ ، ئایا لەچی و چۆن سەرف دەکرێ ، لەبەر ئەوەی دڵنیا نین لە چارەنووسی پارەکە ، بڕیارم داوە پارەکە بۆ سوودی گشتی سەرف بکەم ، بەم شێوەیە ، هاوکاری بۆ ١٠ تا ١٥ نەخۆش کە پێویستیان بە کۆمەکە ، هاوکاری بۆ کرێی خوێندنی ١٠ تا ١٥ خوێندکار کە بۆیان نیە لە زانکۆ حکومییەکان بخوێنن و کەمدەرامەتن . من نەمدەویست ئەمە بکرێت بە بابەتێکی راگەیاندن بەڵام ناچاربووم ئاشکرای بکەم دوای مامەڵەی راگەیاندن لەگەڵ پرسەکە .\nئەگەر بگەڕیینەوە بۆ بابەتی مووچەو خانەنشینی لە هەرێم ، دیارە جیاوازیەکە لە کەرتی گشتیدا هەندێ جار لە ٢٠ بەرابەر زیاترە ، ئەمەش بە مەفهومە نۆرماتیڤەکە نادادپەروەریە و بە مەفهومە سۆسیۆلۆژیەکەش جیاوازی چینایەتی دروست دەکات و دەبێتە هۆی لاوازبوونی هەستی سۆلیداریتی و هاوسۆزی لەنێوانی توێژ و گروپە کۆمەڵایەتیەکان . من ناموێ گفتوگۆیەکی تیۆری لێرە دروست بکەم ، تەنیا ئەوە دەڵێم : مێژوو سەلماندوویەتی کە کۆمەڵگایەکی سۆسیالیزمی بێ جیاوازی چینایەتی مەحالە ، بەڵام مۆدێلی زیندووی مرۆڤایەتیش هەیە کە پێمان دەڵێ دەکرێ جیاوازیە چینایەتیەکان زۆر گەورە و فراوان نەبن . واتە دەکرێ جیاوازی نێوان مووچەی کارمەندێک و پەرلەمانتارێک هێندەی مۆدێلی هەرێم گەورە نەبێ . ئاسانترین رێگە بۆ کەمکردنەوەی ئەو جیاوازیە رێکارێکی زۆر سادەیە ، کەمن پێشتر لە گفتوگۆکانی بودجەی ساڵانی ٢٠١١ و ٢٠١٢ خستوومەتە بەردەم وەزارەتی دارایی ، ئەویش کەمکردنەوەی مووچە بەرزەکان و بەرزکردنەوەی مووچە نزمەکانە . سەبارەت بە خانەنشینیش پێویستە سەرلەبەری سیستمەکە بگۆڕێت ، پێویستە ئەو پێوەرانەی ئێستای خانەنشینی سەرۆکایەتیەکان ، پەرلەمانتار ، وەزیر و بریکارەکان ، پلە تایبەتەکان ، راوێژکارو بەڕێوەبەری گشتی نەمێنێ ، پێویستە هەموو هاونیشتیمانیەک مافی خانەنشینی هەبێ ، بەڵام لەسەر بنەمای تەمەن و خزمەت . هەموو ئەمانە دەبێ بە یاسا رێک بخرێن ، واتە نادادپەروەریەکە پێوەستە بە یاسا بنەبڕبکرێ ، بە نواندنی هەڵوێست لەلایەن چەند پەرلەمانتارێکەوە بە رەتکردنەوەی خانەنشینی یان ئیمتیازی تر گرفتەکە چارەسەر نابێ ، چونکە ئەم پرسە لە هەموو خولێکی پەرلەمانی و کابینە یەک لەدوای یەکەکاندا دووبارە دەبێتەوە ، واتا دەبێ یاسایەکی نوێ بۆ سیستمی مووچەو خانەنشینی دروست بێ کە رەچاوی دادپەروەری تیا کرابێ و پێوەرەکانی تەمەن و خزمەت ببنە بنەما ، ئەوکات پەرلەمانتارێک یان وەزیرێکی تەمەن ٢٥ یان ٣٠ ساڵە ناتوانێ تاهەتایە خانەنشین بکرێ ، ببێتە بار و هیچ سودێکی بۆ کۆمەڵگا نەمێنێ .\nدەرئەنجام ، جیاوازی مووچەو خانەنشینی نێوان فەرمانبەری ئاسایی و بەرپرسان ( پەرلەمانتارو وەزیر و پلە تایبەتەکان و هاوشێوەکانیان ) بۆتە هۆی دروست بوونی جیاوازیەکی گەورەی چینایەتی کە گوزارشتە لە نادادپەروەری کۆمەڵایەتی ، کە کۆمەڵگای دوولەت کردووە و هاوسۆزی نێوان چین و توێژەکۆمەڵایەتیەکانی لاواز کردووە ، بە واتایەکی تر کۆمەڵگای لاوازکردووە. بۆ لێک نزیککردنەوەی چینەکان و بنیاتنانی کۆمەڵگایەکی بەهێز و دادپەروەر پێویستە سەرلەبەری سیسستمی مووچەو وخانەنشینی بگۆڕێ ، مووچە بەرز و نزمەکان لێک نزیک بکرێنەوە ، بە شێوەیەک جیاوازی نێوان نزمترین و بەرزترین مووچە ١٠ بەرابەر زیاتر نەبێ ( ئەمە تەنیا پێوەرێکە و دەکرێ کەمتریش بکرێتەوە تا ئاستی شیان ) ، دەکرێ هیچ مووچەیەک لە ١ ملیۆن کەمتر نەبێ و هیچ مووچەیەکیش لە ١٠ ملیۆن زیاتر نەبێ . ئەمە نزیکە لە سیستمی مووچەی کەرتی گشتی سویدی و هەندێ وڵاتی دیکەی ئەوروپی . لە هەرێم بەرزترین مووچە هی سەرۆکی هەرێمە و نزمترین مووچەش هی تازە دامەزراوێکە .. هەموو هاونیشتیمانیان مافی خانەنشینیان هەبێ لەسەر بنەمای تەمەن و خزمەت ، واتە شێوازی خانەنشیینی ئێستای پەرلەمانتار و وەزیر و راوێژکار و هاوشێوەکانیان هەڵبوەشێتەوە کە بەبێ گوێدانە تەمەن و ساڵی خزمەت خانەنشین دەکڕێن . ئەو پرسانەش پێویستە بەیاسا چارەسەر بکرێن بۆ ئەوەی هەموو خولێک و کابینەیەک دووبارە نەبنەوە ، نەک بە هەڵويستی تاک تاکەی پەرلەمانتاران . سەبارەت بە پرسی ٤٨ ملیۆنەکە لە حالەتی وەرنەگرتنی ، چارەنووسی نادیار دەبێ ، بۆیە بڕیاری من ئەوەیە بۆ کۆمەکی نزیکەی ١٥ نەخۆش و ١٥ خوێندکار بێ . دواجار پێویستە کار بۆ گەڕانەوەی شکۆی پەرلەمانتار بکرێ و هەموو ئەو پایانە هەڵبوەشێنەوە کە پەرلەمانتاریان کردووە بە سیمبولی نادادپەروەری .


shaqam.net - SEO report for shaqam.net\nBack to top Content Links Keywords Usability Document Mobile Optimization shaqam.net\nGenerated on April 02 2016 19:51 PM Analyse again 33%\nTitle ئاژانسی هه‌واڵی شه‌قام Length : 22\n[H4] هه‌سارۆكه‌یه‌ك به نزیك زه‌ویدا تێپه‌ڕ ده‌بێت\n[H4] گه‌نجێكی كورد بوه پاڵه‌وانی جیهانی\n[H4] ئینستاگرام ئەوەشی زیاد کرد ..\n[H4] سلێمانی : كۆگای ده‌رمان داخرا\n[H4] دوای سێكس كردن چی بكه‌م؟!!!\n[H4] خواردنەوەى ئاوی هەنار، توانای سێکسی بۆ ژنان و پیاوان زیاد دەکات\nImages We found 68 images on this web page. 5 alt attributes are empty or missing. Add alternative text so that search engines can better understand the content of your images. Text/HTML Ratio Ratio : 11%\nگۆڤاری شەقام Internal\nرادیۆی شەقام Internal\nجامانەكەی ملی داود (وتار) Internal\nوەزارەتی پەروەردە هەرێم، ژماره‌ی په‌روه‌رده‌كانی كه‌مده‌كاته‌وه Internal\nپەرلەمانتارێك: کورد گەرەنتى لە بەغدا وەرگرتووە Internal\nرەوتى سەدر بەفەرمی داواى لێبوردن لە ڤیان دەخیل دەکات Internal\nوەفدێکی کورد دەچێتەوە بەغدا Internal\nفەرەنسا دان بە کردنەوەى نوێنەرایەتى رۆژئاواى کوردستان لە وڵاتەکەى دانانێت Internal\nعەبادی، داواى بەسزاگەیاندنى ئەو بەرپرسانە دەکات Internal\nكورد له‌به‌غدا: پێویستە كاندیدمان هه‌بێت بۆ پۆسته‌كانی كابینه‌ی نوێی عیراق Internal\nئۆباما دڵگرانە لە تورکیا .. Internal\nنوێنەرایەتی خۆرئاوای كوردستان لە پاریس دەكرێتەوە Internal\nهۆكاری كه‌وتنه خواره‌وه‌ی فرۆكه مالیزیه‌كه ئاشكرا بوو Internal\n20 وڵات ده‌سته‌یه‌ك بۆ به‌ره‌نگاربوونه‌وه‌ی گۆڕانكاری كه‌ش و هه‌وا داده‌نێن Internal\nله‌ماوه‌ی 24 كاتژمێری داهاتوو زه‌وی له‌به‌رده‌م ئه‌گه‌رێكی زۆر ترسناكدایه! Internal\nله 2017 هه‌موو كه‌س ده‌توانێ گه‌شتی بۆشایی ئاسمان بكات Internal\nسەردار ئیسماعیل كێیە ؟ Internal\nدێربی مانچستەر بە بێ گۆڵ کۆتایی هات و میلان و یوڤنتۆس بردیانەوە Internal\nسبەی ئێوارە دێربی مانچستەر بەڕێوەدەچێت Internal\nئەستێرەیەکی پێشووی یانەی بەرشلۆنە تووشی شێرپەنجە بووە Internal\nتەمەنى ١٨ ساڵە و توانى ٢٠ کەس لە دەریای (ئیجە) رزگار بکات Internal\nدەستی بە گۆرانی وتن کردەوە …. بە فیدیۆ بیبینە: Internal\nسینەماکارێکی کورد: ئێستای سینەماى کوردی لە خراپترین دۆخدایە Internal\nئیلهام شاهین: ئەوەى ئەبوبەکر بەغدادی بکوژێت، شووی پێدەکەم Internal\n21 سه‌نته‌ری مه‌ساج داخران Internal\nبۆ یه‌كه‌م جار له پێنجوێن نه‌شته‌رگه‌ریێك ئه‌نجام ده‌درێت Internal\nپه‌یوه‌ندی “ئه‌ناناس” به دابه‌زینی كێشت چیه؟ Internal\n6 خۆراك بۆ به‌ره‌نگاربوونه‌وه‌ی نه‌خۆشی له‌بیرچوونه‌وه “زه‌هایمه‌ر” Internal\nهۆكاره‌كانی دووركه‌وتنه‌وه‌ی پیاو له سێكس كردن Internal\nله سێكسكردندا پیاوان حه‌ز به‌و شتانه ناكه‌ن له‌ژووری نووستن Internal\nلاوازى سێكسى كێشه‌ى سه‌ره‌كى نێوان ژن و پیاوان Internal\n6 هه‌نگاو بۆ ده‌ربازبوون له سێكس كردنی ئاسایی Internal\nئافرەتانی سەرکەوتوو چۆن ئیدارەی داهاتەکان یان دەکەن ؟ Internal\nله ماكیاژی ژنان پیاو رقی له‌و شتانه‌یه Internal\nپیاوان بۆچی دوای هاوسه‌رگیری ده‌گۆڕێن؟! Internal\nچۆن ژن پێش له خیانه‌تی پیاو ده‌گرێ!؟ Internal\nKeywords Cloud بابەتی\nUrl Domain : shaqam.net Length : 10 Favicon We have not found a favicon icon. You can create one over here for multiply devices and sizes: http://www.favicon-generator.org Printability We could not find a Print-Friendly CSS. Language You have not specified a language. Document


سەر کۆماری ئامریکا رۆژی پێنج شەممە ٢/٢/٢٠١٧ رایگەیاند کە هەمو بژاردەکان لە دژی ئێران وەک خوی لەسەر مێزی کاری ئێمە ماونەتەوە و هێشتا هیچکام لەو بژاردانەمان وەلا نەناوە.\nمەبەستی " ترامپ " ئاماژەکردن بوو بە بونی هێرشی ئێحتمالی نیزامی لە دژی ڕیژیمی ئێران.\nسه‌رۆكی پێشووی ده‌زگای هه‌واڵگری ئه‌مریكا سی ئای ئه‌ی، ڕایگه‌یاند، بڕیاره‌كانی تره‌مپ ده‌بێـته هۆی به‌هێزبوونی داعش و ئه‌و بیانوه‌ی پێده‌دا كه بڵێت، وڵاتانی ڕۆژئاوا شه‌ڕ له‌دژی ئیسلام ده‌كه‌ن نه‌ك ته‌نها توندڕه‌وه‌كان.\nلیژنەی پەیوەندییەکانی دەرەوە لە ئەنجومەنی نوێنەرانی عێراق داوا لە حکومەتی عێراق دەکات کە وەڵامێکی ھاوشێوەی بۆ بریارەکەی دۆناڵد ترامپی سەرۆکی ئەمریکا ھەبێت و لەمەودوا ڤیزە نەداتە ئەو ھاوڵاتییە ئەمریکیانەی کە خوازیارن سەردانی عێراق بکەن.“\nچوار شەممە, 06 رێبەندان 1395\nخوێندکارێکی لێکۆلەری کۆلێژی “ئەمریکەن ئینترپرایز” کە سەرقاڵی لێکۆڵینەوە لەسەر شەڕ و بارودۆخی خۆهەڵاتی ناڤینە، دەڵێ ویلایەتە یەکگرتووەکانی ئامریکا دەبێ قاسم سلێمانی سەرۆکی سپای قودسی سەر بە سپای پاسدارانی ئێران بکوژێ یانیش بیوەستێنێ و پێش بە چووونە پێشی خێرای کارەکانی بگرێ............\nپەڕەى 2 لەکۆى 21 پەڕەدا


نووچە نێت | ڕاستگۆیی بێ لایەنی| مه‌سرور بارزانى : یانزه‌مین مانگه به‌غدا بودجه‌ى هه‌رێمى كوردستانى نه‌ناردووه\nMay 2021 09 - 15:49:39\nئه‌مڕۆ مه‌سرور بارزانى سه‌رۆكى حكومه‌تى هه‌رێمى كوردستان له كاتى كردنه‌وه‌ى پڕۆژه‌یه‌كى گه‌شتیارى له دهۆك باسى له بارودۆخى دارایى هه‌رێمى كوردستان كرد و طوتى، "ئه‌وه یانزه‌مین مانگه به‌غدا به‌شه بودجه‌ى هه‌رێمى كوردستانى نه‌ناردووه".\nئه‌مڕۆ یه‌كشه‌ممه نۆى ئایار مه‌سرور بارزانى سه‌رۆكى حكومه‌تى هه‌رێمى كوردستان له رێوڕه‌سمى كردنه‌وه‌ى پڕۆژه‌ى گه‌شتیارى ته‌له‌فریكى چیاى زاوا له شارى دهۆك به‌شدار بوو، له كاتى مه‌راسیمه‌كه‌دا وتارێكى پێشكه‌ش كرد. مه‌سرور بارزانى سوپاسى خه‌ڵكى هه‌رێمى كوردستانی كرد له‌به‌ر ئه‌وه‌ى له‌م بارودۆخه خۆیان راگرتووه و دواتریش باسى له‌و ئاسته‌نگانه كرد كه دێنه به‌رده‌م حكومه‌تى هه‌رێمى كوردستان.\nمه‌سرور بارزانى گوتى، "ساڵێكی ناخۆشمان به‌ڕێكرد، بڵاوبوونه‌وه‌ی په‌تای كۆرۆنا و دابه‌زینی نرخی نه‌وت، باری ئابووری تێكچوو و كاریگه‌رییه‌كی خراپی هه‌بوو له‌سه‌ر هه‌رێمی كوردستان و ژیانی هاووڵاتیان، به‌ڵام له‌جێگه‌ی خۆیدایه سوپاسی خه‌ڵكی دهۆك و هه‌موو هه‌رێمی كوردستان بكه‌م، كه خۆڕاگربوونه و بڕوا و متمانه‌ی خۆیان له هه‌رێمی كوردستان و كابینه‌ی حكومه‌ت به‌رنه‌داوه. سه‌ره‌ڕای ئه‌وه‌ش ئه‌وه بووه (11)ه‌مین مانگ حكومه‌تی عێراق بودجه‌ی هه‌رێمی كوردستانی نه‌ناردووه، به‌ڵام ئێمه به‌رده‌وام ده‌بین و ده‌سته‌وه‌ستان نابین له‌جێبه‌جێكردنی پڕۆژه‌كان و له سه‌رتاسه‌ری هه‌رێمی كوردستان پڕۆژه‌ی ستراتیژیمان ده‌بێت".\nده‌قى وتاره‌كه‌ى مه‌سرور بارزانى سه‌رۆكى حكومه‌تى هه‌رێمى كوردستان:\nئاماده‌بووانی ئازیز.. به‌خێرهاتنی هه‌موولایه‌ك ده‌كه‌م بۆ كردنه‌وه‌ی ئه‌و پڕۆژه‌یه، ئه‌و پڕۆژه‌یه ته‌نیا خزمه‌تی خه‌ڵكی دهۆك ناكات، به‌ڵكو خزمه‌تی هه‌موو كوردستان و ئه‌و گه‌شتیارانه‌ش ده‌كات كه سه‌ردانی كوردستان ده‌كه‌ن.\nله به‌رنامه‌ی حكومه‌ت دوو ئامانجی سه‌ره‌كیمان هه‌بوو، یه‌كێكیان چاكسازی و ئه‌وی دیكه‌ش هه‌مه‌جۆركردنی ئابووری كوردستانه.\nله هه‌مه‌جۆركردنی ئابووری كوردستان هه‌موو هه‌وڵێك بۆ ئه‌وه ده‌ده‌ین پڕۆژه‌ی گه‌شتیاری له‌گه‌ڵ به‌رنامه‌ی دیكه‌ی ئابووری، وه‌كو كشتوكاڵ و پشه‌سازی جێبه‌جێ بكه‌ین، بۆ ئه‌وه‌ی سه‌رچاوه‌ی داهات له كوردستان زیاتر بێت و ناچار نه‌بین ته‌نیا پشت به یه‌ك سه‌رچاوه‌ی داهات ببه‌ستین.\nداوا ده‌كه‌م به‌شداربن بۆ جێبه‌جێكردنی به‌رنامه‌ی حكومه‌ت، له پێناو دامه‌زراندنی ژێرخانێكی ئابووری به‌هێز له كوردستان.\nبه‌رنامه‌ی چاكسازی له حكومه‌تی هه‌رێمی كوردستان، ده‌ستمان پێكردووه و به‌رده‌وام ده‌بین، زۆر ئاسته‌نگ دروست ده‌كرێت بۆ حكومه‌ت و كابینه‌ی نۆیه‌م بۆ ئه‌وه‌ی چاكسازی جێبه‌جێ نه‌كرێت، به‌ڵام به‌رده‌وام ده‌بین و به پشتیوانی خوا و ئێوه، هیچ كه‌سێك ناتوانێت رامانبگرێت.\nراسته ئاسته‌نگه‌كان زۆرن، ره‌نگه به‌رژه‌وه‌ندی هه‌ندێك كه‌س له‌گه‌ڵ ئه‌وه‌دا نه‌بێت چاكسازی راسته‌قینه له هه‌رێمی كوردستان ئه‌نجام بدرێت، به‌ڵام حه‌ز ده‌كه‌م هه‌مووان بزانن ئه‌وه‌ی كردوومانه به بیروباوه‌ڕه‌وه كردوومانه، خۆم بڕوای ته‌واوم به پشتیوانی ئێوه هه‌یه وه‌كو خه‌ڵكی كوردستان، بۆ ئه‌وه‌ی له جێبه‌جێكردنی به‌رنامه‌ی چاكسازی به‌رده‌وام بین، من خۆم چاوه‌ڕوانی پشتیوانی هه‌موو لایه‌ك و خه‌ڵكی كوردستان ده‌كه‌م بۆ جێبه‌جێكردنی چاكسازی.\nساڵێكی ناخۆشمان به‌ڕێكرد، بڵاوبوونه‌وه‌ی په‌تای كۆرۆنا و دابه‌زینی نرخی نه‌وت، باری ئابووری تێكچوو و كاریگه‌رییه‌كی خراپی هه‌بوو له‌سه‌ر هه‌رێمی كوردستان و ژیانی هاووڵاتیان، به‌ڵام له‌جێگه‌ی خۆیدایه سوپاسی خه‌ڵكی دهۆك و هه‌موو هه‌رێمی كوردستان بكه‌م، كه خۆڕاگربوونه و بڕوا و متمانه‌ی خۆیان له هه‌رێمی كوردستان و كابینه‌ی حكومه‌ت به‌رنه‌داوه. سه‌ره‌ڕای ئه‌وه‌ش ئه‌وه بووه (11)ه‌مین مانگ حكومه‌تی عێراق بودجه‌ی هه‌رێمی كوردستانی نه‌ناردووه، به‌ڵام ئێمه به‌رده‌وام ده‌بین و ده‌سته‌وه‌ستان نابین له‌جێبه‌جێكردنی پڕۆژه‌كان و له سه‌رتاسه‌ری هه‌رێمی كوردستان پڕۆژه‌ی ستراتیژیمان ده‌بێت.\nحه‌ز ده‌كه‌م دڵنیا بن له داهاتوودا ره‌وشی هه‌رێمی كوردستان زۆر به‌ره‌و باشتر ده‌چێت و ئابووری كوردستان به‌ره‌وپێش ده‌چێت، بۆ ئه‌وه‌ی پێویستمان به پشتیوانی و به‌شداری ئێوه ده‌بێت، چ وه‌ك هاووڵاتی و وه‌ك كه‌رتی تایبه‌ت و حكومه‌ت، بۆ ئه‌وه‌ی كوردستان به‌ره‌و پێشتر ببه‌ین.\nسه‌قامگیریی ئه‌منی و سیاسی گرنگه، له‌گه‌ڵ ئه‌وه‌ی سه‌قامگیریی سیاسی له هه‌رێمی كوردستان بپارێزێت، سه‌قامگیری و ئاسایشی كوردستانیش ده‌بێت بپارێزرێت و هه‌موو شتێك ده‌كه‌ین بۆ ئه‌و مه‌به‌سته.\nله كۆتاییدا جارێكی دیكه سوپاسی ئێوه ده‌كه‌م و خودای گه‌وره نوێژ و تاعه‌تی هه‌موو لایه‌ك قه‌بووڵ بكات، خودای گه‌وره ته‌مه‌نی سه‌رۆكی ئێمه درێژ بكات، هیوادارم خه‌ڵك و هاووڵاتیانی دهۆك و كوردستان كاتێكی خۆش له نێو ئه‌و پڕۆژه‌یه‌دا به‌سه‌ر ببه‌ن.\nگه‌له‌ك سوپاس بۆ ئێوه.. به‌هیوای سه‌ركه‌وتن و كوردستانیش هه‌ر ئاوه‌دان ده‌بێت.\nمه‌سرور بارزانى: به‌ڵێنه‌كانى حكومه‌تى هه‌رێم یه‌ك له دواى یه‌ك جێبه‌جێ ده‌كرێن


خولی ڕاهێنانی هەماهەنگیی لەگەڵ سیستەمی مافەکانی مرۆڤی نەتەوەیەکگرتووەکان دەربارەی پارێزگاریکردن و بنەبڕکردنی وونکردنی بەزۆرەملێ | نەتەوە یەکگرتووەکان له عيراق\nنوسینگەی مافەکانی مرۆڤ لە نێردەی نەتەوە یەکگرتوەکان بۆ هاریکاری عیراق/ یونامی هەڵسا بە ئەنجامدانی ڕاهێنانێکی دوو ڕۆژە لە بەغدا بۆ بەرپرسانی دادوەری و ئاسایش و یاسایی دەربارەی ' سیستمی مافەکانی مرۆڤی نەتەوە یەکگرتوەکان بۆ پاراستن و بنەبڕکردنی وونکردنی بەزۆرەملێ'\n٢٥ بەشداربوو، کە ٨ دانەیان ئافرەت بوون، لەم ڕاهێنانەدا نوێنەرایەتی وەزارەتەکانی بەرگری و ناوخۆ و داد و کاروبارەکانی دەرەوە و ئەنجومەنی باڵای دادوەرییان دەکرد. ڕاهێنانەکە لەلایەن تیمێکی شارەزا ئەنجامدرا کە دووانیان ستافی لیژنەی وونکردنی بەزۆرەملێیی نەتەوەیەکگرتووەکان و نوێنەری سەنتەری ڕاهێنان و بەدۆکیومێنتکردنی باشوری ڕۆژاوا و ناوچەی عەرەبیی نەتەوەیەکگرتووەکان.\nئەو بابەتە سەرەکییانەی لەماوەی ئەم ڕاهێنانە باسیان لێوەکرا بریتیبوون لە: پابەندییەکانی عێراق بۆ مافەکانی مرۆڤی نێونەتەوەیی بۆ پاراستنی هەموو کەسەکان لە وونکردنی بەزۆرەملێ؛ دەستنیشانکردنی بەرپرسیاریەتی و قەرەبووکردنەوەی قوربانیان، بەوەشەوە کە هەوڵی کاریگەر دەدرێت بۆ گەرآن بە دوای وونبوان؛ باشترکردنی پەیوەندی نێوان حکومەت و میکانیزمەکانی نەتەوەیەکگرتوەکان بۆ برەودان بە پاراستنی هەموو کەسەکان لە وونکردنی بەزۆرەملێ؛ باشترین ڕێکارەکانی ئەنجامدانی لێکۆلینەوە لە وونکردنی بەزۆرەملێ و گرنگیی بەگەرخستنی یاسا ناوخۆییەکان بۆ بنەبڕکردنی وونکردنی بەزۆرەملێ بەگوێرەی پابەندییەکانی عێراق بۆ مافەکانی مرۆڤی نێونەتەوەیی.\nلە خولی ڕاهێنانەکەدا، بەڕێز روپێرت وایت، ئۆفیسەری بەرپرس لە ئۆفیسی مافەکانی مرۆڤی یونامی ، گوتی:\n"ئەم خولی ڕاهێنانە هەنگاوێکی پێشوازییە بۆ گەشەپێدانی پتری هاوکاریکردن و هەماهەنگی لەنێوان عێراق و میکانیزمەکانی مافەکانی مرۆڤی نەتەوەیەکگرتووەکان کە وا دەکات بابەتی وونکردنی بەزۆرەملێ مامەلەی لەگەل بکریت لەڕێگەی پرۆسەیەک کە لەنێو پابەندییەکانی مافی مرۆڤی نێونەتەوەیی عێراق سەرچاوەی گرتووە، لەسەر بنەمای ویستی هاوبەش بۆ فەراهەمکردنی مافی ئەوانەی کاریگەربوون بەو بابەتە"\nڕاهینانەکە بەشێکە لە پاڵپشتیی بەردەوامی ئۆفیسی مافەکانی مرۆڤی یونامی بۆ حکومەتی عێراق بە مەبەستی چاکترکردنی توانستیی لێکۆلینەوە لە تۆمەتەکانی وونکردنی بەزۆرەملێ لە عێراق و دەستنیشانکردنی بەرپرسیاریەتی و قەرەبووکردنەوەی قوربانیان.


حیزبی دێمۆکڕات: "شەهیدانی موشەکبارانەکەی قەڵای دێموکرات بە خاک سپێردران."\nوەزارەتی دەرەوەی عێراق و دەستەی سەربەخۆی مافی مرۆڤی هەرێمی كوردستان و حكومەتی هەرێم و بەشێك لە فڕاكسیۆنەكانی نێو پەرلەمانی كوردستان بەیاننامەیان لەبارەی ڕووداوی هێرشكردنە سەر بارەگاكانی هه‌ر دوو لایه‌نی حیزبی دێمۆکڕات، بەیاننامەیان بڵاوكردەوە.\nدوای ئەوەی كە ڕۆژی شەمە حیزبی دیموكراتی كوردستان لە كۆبوونەوەی پلێۆمی حیزب دەبن لە نێو بارەگاكەیان بە نێوی قەڵای دیموكرات لە شاری كۆیە ، كۆماری ئیسلامی بە موشەكی دوور مەودا شوێنی كۆبوونەوە و بنكە و بارەگاكانی تری هەردوو بارەگای حیزبی دێمۆكڕاتی كوردستان و حیزبی دێمۆکڕاتی كوردستانی ئێران دەكاتە ئامانج كە بەو هۆیەوە 17 كەس گیانیان لە دەستدا و تا دێت ژمارەی ئەو كەسانەی كە گیان لە دەست دەدەن زیاتر دەبێت و هەروەها زیاتر لە 40 كەسی تریش برینداربوون.\nپەنابەرانی نێو كەمپی ئازادی دوای ئەوەی كە كەمپەكەیان لە به‌ر مه‌ترسی موشەكی كۆماری ئیسلامی بەجێهێشتبوو، ڕۆژی یەكشەممە زوربەی هەرە زوریان گەڕاونەتەوە سەر ژیانی ئاسایی ڕۆژانەیان لە نێو كەمپەكە لە رێورەسمێكدا بە ئامادەبوونی ژمارەیەك لە دانیشتووانی كۆیە و ئەندام و كادر و پێشمەرگەكانی حیزبی دێمۆکڕاتی كوردستان و حیزبی دێمۆکڕاتی كوردستانی ئێران تەرمی ئەو كەسانەی كە بەهۆی ئەو بۆردومانەی كۆماری ئیسلامی ئێران گیانیان لە دەستدا لە گۆڕستانی ئازادی شاری كۆیە، كە تایبەتە بە پەنابەران و ئەندام و كادر و پێشمەرگەكانی حیزبی دیموكراتی كوردستان و حیزبی دیموكراتی كوردستانی ئێرانه، بەخاك سپێردران.\nلەبارەی دوایین هەواڵ و زانیاری لەسەر برینداربوون و ڕەوشی تەندرۆستی ناوبراو ،فوئاد بەگی نوێنەری حیزبی دیموكراتی كوردستانی ئێران بە دەنگی ئەمەریكای گوت ڕەوشی تەندرۆستی كاك مستەفا بەرەو باشتر دەچێت ، هه‌رچه‌ند دەنگی ئەمەریكا هەوڵی زوری دا پەیوەندی ڕاستەوخۆ لەگەڵ مستەفا بگرێت، بەڵام پێیان ڕاگەیاندین بەهۆی ئەوەی كە لە ژێر چاودێری پزیشكە لە ئێستادا ئەو دیدارە ناكرێت.\nرێورەسمی بە خاك سپاردنی ئەو كەسانەی كە گیانیان لە دەستداوە كاتژمێر دوازدە تا یەك و نیوی دوای نیوەڕوو بەردەوامی هەبوو بەڵام دور لە چاوی كامیراكان بووە و بە هیچ شێوەیەك ڕێگا بە ئێمەی ڕۆژنامەنووسان نەدرا ڕوماڵی ناشتنی تەرمی ئەو كەسانە بكەین. دوای بەدواداچوونی ئێمە لەبارەی هۆكاری ئامادەنەبوونی ئێمە بۆ ڕوماڵ، كاربەدەستانی ئەو دوو حیزبە بۆ دەنگی ئەمەریكا هۆكارەكەیان بۆ ئەوە گەڕاندەوە که ڕووداوی نەخوازراوی تر لێنەكەوێتەوە چونكە هێشتا ئەو ناوچەیە مەترسی لەسەرە بەهۆی ئەوەی كە ترسیان لە دووبارەبوونەوە ڕووداوی هاوشێوەی ڕۆژی شەممە هەیە. ئه‌وان گوتیان لەكاتی ئامادەبوون و كۆبوونەوەی لەو جۆرە و ڕوماڵی میدیا كۆماری ئیسلامی بە دەرفەتی بزانێت بۆ هێرشكردنە سەر شوێنی ئامادەبوونی ئەوخەڵكه.\nڕووداوی هێرشكردنە سەر بارەگای حیزبە كوردیەكان لە شاری كۆیە كاردانەوەی زوری ناوخویی و جیهانی بە دوای خویدا هێنا. وەزارەتی دەرەوەی عێراق و دەستەی سەربەخۆی مافی مرۆڤی هەرێمی كوردستان و حكومەتی هەرێم و بەشێك لە فڕاكسیۆنەكانی نێو پەرلەمانی كوردستان بەیاننامەیان لەبارەی ڕووداوی هێرشكردنە سەر بارەگاكانی هه‌ر دوو لایه‌نی حیزبی دێمۆکڕات، بەیاننامەیان بڵاوكردەوە و ڕایانگەیاند كە پێویستە ڕووداوی هاوشێوەی وه‌ک كۆیە دووبارە نەبێتەوە و سنورێك بۆ ئەو هێرشانە هەبێت.دەستەی مافی مرۆڤی هەرێمی كوردستان دەڵێت ئه‌و هێرشه‌ی ده‌وڵه‌تی ئێران بۆ سه‌رخاكی هه‌رێمی كوردستان پێچه‌وانه‌ی ده‌ستوری هه‌میشه‌یی عێراق و یاسای نێو ده‌وڵه‌تی و مرۆیی و په‌یوه‌ندی دێپڵۆماسی و عورفی نێوده‌وڵه‌تیه و پێشێلكردنی سه‌روه‌ری خاكه. هه‌روه‌ها ڕاده‌گه‌یه‌نێت که ئه‌و شوێنه‌ی بۆدومان كراوه ئه‌گه‌رچی باره‌گای لایه‌نه‌كانی ئۆپۆزسیۆنی ئیرانی تێدایه له‌هه‌مان كاتدا شوێنی حه‌وانه‌وه‌ی هاوڵاتی مه‌ده‌نی و ژن و منداڵه وه هه‌روه‌ها هه‌ر له‌وێش كه‌مپی تایبه‌ت به په‌نابه‌رانی كوردانی رۆژهه‌ڵات هه‌یه كه هاوڵاتی مه‌ده‌نین.ئه‌وه‌ش به پێچه‌وانه‌ی یاسای نێوده‌وڵه‌تی و بنه‌ماكانی مافی مرۆڤ و یاساكانی جه‌نگه كه ئاماژه به‌وه ده‌كاتده‌بێت له‌كاتی شه‌ڕو جه‌نگ هاوڵاتی مه‌ده‌نی و ژن و منداڵ و به‌ساڵاچو پارێزراو بن و هه‌روه‌ها ده‌بێت ژینگه‌و دارستانیش پارێزراو بێت به‌لام له‌و ڕووداوه چه‌ندين ژن و مندال شه‌هیدو برینداربون و ژینگه‌و دارستانی ئه‌و شوینه‌ش سوتاون. پێویسته داواكاری گشتی بێته سه‌رخه‌ت و دۆسیه‌ی تایبه‌ت بۆ ئه‌و ڕووداوه بكاته‌وه‌و به‌دوا داچونی بۆ بكات و هەروەها داوا ده‌كه‌ین نه‌ته‌وه یه‌كگرتوه‌كان و كۆمه‌ڵگه‌ی نێوده‌وڵه‌تی ڕۆڵی خۆیان بگێڕن له چاره‌سه‌ر كردنی ئه‌و پرسه‌و پاراستنی خه‌ڵك و خاكی هه‌رێمی كوردستان له‌هه‌ر مه‌ترسی و هێرش و پێشیلكاریه‌ك له‌لایه‌ن وڵاتانی دراوسێ و دیاری كردنی ئایینده‌و چاره‌نوسی ئه‌و په‌نابه‌رانه‌ی ئێرانی كه له هه‌رێمی كوردستان ده‌ژین و داوا له ڕێكخراوه نێوده‌وڵه‌تیه‌كان و مرۆییه‌كان ده‌كه‌ن كه هاوكاری مرۆیی و ته‌ندروستی بگه‌یننه هاوڵاتیانی ئه‌و كه‌مپانه‌و ئه‌و ناوچانه‌ی زیانیان به‌ركه‌وتووه.\nبەشێك لەو كەسانەی كە گیانیان لەدەستداوە بەرپرسیارەتیان هەبووە لە نێو حیزبەكانیان، لەوانە سوهەیلا قادری بەرپرسی یەكێتی ژنانی حیزبی دیموكراتی كوردستانە و برایم زێوەیی بەرپرسی پەیوەندیەكانی حیزبی دێمۆکڕاتی كوردستان لە هەولێر و هەروەها نەسرین حەداد، هاشم عەزیزی، كەریم مەهدەوی و رەحمان پیرۆتی ئەندامانی كۆمیتەی ناوەندی حیزبی دیموكراتی كوردستانن که بەهۆی ڕووداوەكەی نێو قەڵای دیموكرات گیانیان لە دەستدا.\nوتووێژ له گه‌ڵ په‌یامنێری ده‌نگی ئه‌مه‌ریکا سه‌باره‌ت به ئه‌م به خاک ئه‌سپاردنه:\nڕاپۆرتی په‌یامنێری ده‌نگی ئه‌مه‌ریکا - ئه‌حمه‌د زێباری